Nešto sasvim drugačije: preslušavamo novi album Linkin Parka zajedno – Tračara\nLinkin Park je, bez premca, jedan od najeksperimentalnijih rok bendova našeg doba, pa su se tako, u protekle dve decenije, u njihovoj muzici mogli čuti uticaji metala, hip-hopa i elektronskog zvuka. Sedmi studijski projekat One More Light (koji se od danas nalazi u prodaji), nakon nešto mračnijeg i tvrđeg zvuka svog prethodnika The Hunting Party iz 2014. godine, skreće u elektro-pop vode, što je izazvalo revolt brojnih vernih fanova ovog sastava.\nOno što je potpuna novina u stvaralačkom procesu Linkin Parka je to što su ovoga puta prvo snimali vokale, a tek potom radili na muzici, kako bi težište ostalo na poruci albuma i samim tekstovima, što objašnjava odsustvo ekstatičnog vikanja Chestera Benningtona, koje je uvek bilo nadahnuto adrenalinom nabijenom muzikom koja je karakteristična za ovaj bend.\n“Na ovom albumu ima svega; od borbe sa zavisnostima, vezama, smrtima članova porodice, pa do promišljanja o samoubistvu ili nošenja sa činjenicom da deca odrastaju. Čini mi se kao da mi život svakog dana donosi novu količinu sr*nja sa kojom moram da se nosim”, opisao je u jednom intervjuu Chester tematiku novog projekta.\nNa sve to dolaze i potpuno nepotrebne stvari oko kojih se bezrazložno previše mučimo, objasnili su članovi Linkin Parka značenje prvog singla, na kom gostuje i američka pop pevačica Kiiara, a koji je još početkom februara najavio ovaj album.\nPre samog izlaska albuma usledio je i drugi singl Good Goodbye, koji je oda Mike Shinodinoj ljubavi prema košarci, koju je upotrebio kao metaforu za kraj jedne veze (otuda i karakterističan navijački zvuk pesme). Shinoda je objasnio da upravo to, kao i sarkazam kojim je prožet ceo tekst, čini ovu pesmu prilično nereprezentativnom za ostatak albuma.\nPročitajte još i: Dragana Mirković predstavila dva nova spota\nJoš jedna novina u kreativnom procesu benda bilo je i angažovanje drugih autora da rade sa njima na tekstovima. To im se, sve do sada, činilo suludim, ali su, prema sopstvenom priznanju, uzeli tu ideju u razmatranje jer su želeli novu perspektivu na albumu. Kao plod toga nastala je saradnja sa Justinom Tranterom i Julijom Michael, koji inače pišu tekstove za izvođače kao što su Britney Spears ili Justin Bieber, ali se naposletku ispostavilo da sasvim dobro vladaju i drugim žanrovima i tematikama.\nIpak, sve te sesije su prošle tako što su svi zajedno razgovarali o svojim problemima, a potom ih pretakali u pesme. Jedna od njih je, na primer, i Invisible koja se bavi temom razgovora sa decom u pokušaju da im se objasni da sve što se radi za njih čini se iz najbolje zaštitničke namere, a ne kako bi se povredila njihova osećanja.\nVeliki trag na ovom albumu ostavio je i Benningtonov turbulentni odnos sa suprugom, te je tako jednu od najemotivnijih pesama Taliking to Myself napisao iz njene persepktive, odnosno kako je ona mogla gledati na njihov zajednički život i sve njegove lične borbe koje su uticale na njihov odnos.\nJedno od najvećih iznenađenja na albumu je poslednja pesma Sharp Edges koja kombinuje elemente kantrija i folka, što nikada nismo mislili da ćemo čuti u bilo kojoj pesmi Linkin Parka. U skladu sa tim je napisan i tekst koji se bavi roditeljskim savetima koje shvatamo i usvajamo tek kasnije u životu, a ne onda kada su nam rečeni, kao deci.\nKako vam se dopada ovaj album?\nTagovi linkin park\nVise volim njihove stare stvari nego sve ovo na poslednjih nekoliko albuma, ali sa ovog favoriti zasad Heavy i Talking to myself


Savjet CBCG: I pored rasta BDP-a brine rastuća nelikvidnost realnog sektora – Bankar.me\nSavjet CBCG: I pored rasta BDP-a brine rastuća nelikvidnost realnog sektora\nMay 29, 2014 BANKE, CRNA GORA, SVE VIJESTI Leave a comment\nSavjet Centralne banke Crne Gore održao je danas 58. Sjednicu, kojom je predsjedavao guverner Milojica Dakić.\nSavjet je usvojio Izvještaj Guvernera o poslovanju i sprovođenju politike Centralne banke Crne Gore za mart 2014. godine, u kome je konstatovano da su aktivnosti Centralne banke u ovom periodu realizovane u skladu sa planiranim obavezama utvrđenim Programom rada Centralne banke u 2014. godini.\nOcijenjeno je da je finansijski sistem stabilan, a nivo sistemskog rizika i dalje umjeren.\nIako je crnogorska ekonomija izašla iz recesije, što potvrđuju i preliminarni podaci Monstata o rastu BDP-a od 3,5% u prethodnoj godini, zabrinutost je i dalje prisutna u dijelu rastuće nelikvidnosti realnog sektora, mjerene i brojem blokiranih pravnih lica i preduzetnika i iznosom ukupnog duga po osnovu koga je izvršeno blokiranje računa. Stanje u bankarskom sektoru je ocijenjeno stabilnim.\nSavjet je usvojio Makroekonomski izvještaj Centralne banke Crne Gore za 2013. godinu. Konstatovano je da je u posmatranom periodu ostvaren značajan ekonomski rast usljed rasta ekonomske aktivnosti u većini sektora. Ukupna industrijska proizvodnja je porasla, povećan je obim aktivnosti u građevinarstvu i šumarstvu, a sektor saobraćaja u većini segmenata je zabilježio rast aktivnosti.\nBankarski sektor je bio stabilan u 2013. godini, čemu su, prije svega, doprinijeli snažan rast likvidnih sredstava, kontinuirani rast depozita, kao i dokapitalizacija jednog broja banaka. Koeficijenti likvidnosti i solventnosti na nivou bankarskog sistema bili su značajno iznad propisanog nivoa, a banke su 2013. godinu završile sa ostvarenim pozitivnim finansijskim rezultatom.\nU 2013. godini deficit tekućeg računa je smanjen za 17% u poređenju sa prethodnom godinom, što je, najvećim dijelom, rezultat smanjenja spoljnotrgovinskog deficita i ostvarenog suficita na ostalim podračunima tekućeg računa. Deficit tekućeg računa iznosio je 14,6% BDP-a, i bio je ispod nivoa deficita ostvarenih u posljednjih nekoliko godina. U robnoj razmjeni sa inostranstvom evidentan je i dalje visok nivo uvozne zavisnosti.\nSavjet je usvojio Izvještaj o radu Fonda za zaštitu depozita za 2013. godinu, sa finansijskim planom i finansijskim izvještajima za 2013. godinu.\nSavjet se upoznao sa Izvještajem o radu bankarskog ombudsmana za 2013. godinu.\nSavjet je donio odluku o davanju dozvole za otpočinjanje rada „Lovćen banke“, AD Podgorica.\nPOJMOVIBanke1 CBCG CBCG Centralna banka Crne Gore CBCG ostvarila dobit u 2013 savjet CBCG\nPrevious Pejović poručio: EPCG čekam do kraja naredne sedmice\nSljedeći Savjet CBCG donio odluku o davanju dozvole za „Lovćen banku“, AD Podgorica.


Partizan - Dostojanstven oproštaj, ili totalni krah? (18:30h) - Sportske.net\nPartizan - Dostojanstven oproštaj, ili totalni krah? (18:30h)\nZa košarkaše Partizana večeras se završava njihovo ovosezonsko učešće na evropskoj sceni, koje će želeti što pre da zaborave.\nOpterećeni brojnim kadrovskim, finansijskim, ali i organizacionim problemima, košarkaši šampiona Srbije nisu se ove jeseni predstavili u Evropi onako kako su to godinama unazad činili u Evroligi.\nNi to što su ovog puta bili akteri slabijeg evropskog takmičenja, Evrokupa, nije pomoglo Vujoševićevom timu da bar izbori plasman u drugi krug, odnosno među četiri najbolje ekipe u Grupi E.\nUmesto toga, večeras ćemo gledati njihov oproštaj od Evrope, do neke druge prilike, verujemo u Evroligi već naredne sezone.\nCrno-beli od 18:30h gostuju u Rumuniji, protiv Asesofta, koji je već osigurao mesto među 32 najbolje ekipe, pa meč neće imati takmičarski značaj ni za jedne, ni za druge.\nIpak, ono što brine brojne pristalice Partizana pred ovaj susret, jeste činjenica da su crno-beli u Rumuniju otputovali značajno oslabljeni, bez Saše Pavlovića, bez centara Milutinova i Gagića, kao i bez još ranije povređenog Eda Murića.\nPartizan je Rumune dobio u ''Pioniru'', bila je to prva pobeda crno-belih u Evrokupu ove sezone, a do sada su uspeli da izbore samo još jednu protiv Crvenog Oktobra u prošlom kolu.\nAsesoft je i tokom pripremnog perioda bio rival srpskom šampionu, tada su Rumuni isticali da im je čast što ekipa takvog renomea dolazi u Rumuniju da igra sa njima, ali je Partizan tada pretrpeo pravi debakl.\nNadajmo se da se takav scenario neće ponoviti i večeras i da će se Partizan, bez obzira na sastav ekipe, dostojanstveno oprostiti od Evrope.


20.08.2018 01:25 OFK Beograd 1150\nOFK Beograd je na premijernom meču u novom šampionatu Srpske lige "Beograd" nastupio sa dosta podmlađenim sastavom, sa timom koji je imao jedan od najnižih proseka godina na nekoj zvaničnoj utakmici u klupskoj istoriji. Čak osam "bonus" igrača nastupilo je za Beograd na ovoj utakmici! Mladi Romantičari, produkt naše omladinske škole, na meču...\n20.05.2018 12:12 OFK Beograd 1206\nPobedonosni niz Beograda, začinjen sa pregršt golova u protivničkim mrežama, zaustavljen je na Karaburmi na utakmici protiv novobeogradskih "Majstora". Remizirali smo rezultatom 1-1 protiv rivala sa kojim smo u Prvoj ligi SFRJ igrali prvenstvene utakmice još od sezone 1953/54. Poveli su gosti u 31. minutu utakmice nakon greške Radojkovića i njegovog...\n26.04.2018 12:46 Administrator 907\n16.11.2017 09:14 PromoSport 1398\n14.11.2017 08:02 OFK Beograd 1249\nPlavo-belu su nastavili pobedonosni niz trijumfom nad novobeogradskim Radničkim! Pobedili smo rezultatom 2-0, a strelci su bili Radunović, u četvrtom minutu, koji je tada tek zamalo skrenuo loptu koju je ka golu poslao mladi Đurić i Krnjinac koji je konačan rezultat postavio u poslednjim trenucima utakmice. “Majstori” sa Novog Beograda i “Romantičari” svoje...\n20.09.2017 21:04 Administrator 2759\nDanas je odigrana većina utakmica 1/16 finala Kupa Srbije. Najveće iznenađenje je svakako pobeda ekipe Zlatibora nad superligašem Radničkim iz Niša. Iz daljnjeg takmičenja osim Nišlija od superligaša su još ispali: Voždovac , OFK Bačka , Zemun i Radnik . Rezultati odigranih utakmica: Ivanjica: Javor – Sinđelić...\n14.09.2017 14:13 FK Dinamo1945 2345\nVoljom žreba za 1/16 finala Kupa Srbije sastaće se fudbalski klub Dinamo 1945 i renomirani gigant srpskog fudbala Vojvodina iz Novog Sada. Meč će biti odigran 20.09.2017. godine na Gradskom Stadionu u Pančevu Biće ovo veliki test za fudbalere pančevačkog "Brzog Voza" da se nadmeću sa jednim od tri najveća kluba u Srbiji. Očekuje se praznik fudbala u gradu na Tamišu i...\n05.09.2017 23:36 Administrator 2756\nKalendarom takmičenja za Kup FS Srbije predviđeno je da se završno takmičenje kupa odvija u sledećim terminima: Predtakmičenje sreda 06. 09. 2017. 1/16 finala sreda 20. 09. 2017. 1/8 finala sreda 25. 10. 2017. 1/4 finala sreda 14. 03. 2018. 1/2 finala sreda 18. 04. 2018. prva utakmica, druga utakmica 09. 05. 2018. Finale...\n25.05.2017 07:09 fkvozdovac.rs 1165\nDanas je u pres centru FSB održana tradicionalna konferencija za medije uoči finalne utakmice Kupa FSS na teritoriji FSB. Učesnici finala su ekipe sa Novog Beograda “Radnički” i “Brodarac”. Utakmica je zakazana za 31.05.2017, a mesto odigravanja je stadion Voždovca. Na „Krovu“ je ove sezone viđen lep fudbal i dosta lepih poteza i golova smo videli na...\n12.08.2016 15:13 djora 3285


Best Luck interaktivni bebi centar sa zvukom BE8960801 | ePonuda.com\nBest Luck interaktivni bebi centar sa zvukom BE8960801 cene\nod 3.799,00 do 4.290,00 din\nEPonuda nije internet prodavnica već Vam omogućava da brzo i lako nađete Best Luck interaktivni bebi centar sa zvukom BE8960801 po najjeftinijoj ceni. Naš cilj je da kupci budu što bolje informisani o ponudi Best Luck interaktivni bebi centar sa zvukom BE8960801 na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Best Luck Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Best Luck interaktivni bebi centar sa zvukom BE8960801 sa PRODAVCEM. EPonuda ne može da garantuje potpunu tačnost specifikacije i slika za Best Luck interaktivni bebi centar sa zvukom BE8960801. Pre kupovine, podatke za Best Luck interaktivni bebi centar sa zvukom BE8960801 proverite na sajtu PROIZVOĐAČA.


Čestitka premijera TK povodom obilježavanja Dana policije – Radio Feral\nČestitka premijera TK povodom obilježavanja Dana policije\n22/05/2017 Mirza Musanovic\t0 Comments\nPovodom 22.maja – Dana policije Tuzlanskog kantona premijer Tuzlanskog kantona Bego Gutić upućuje javnu čestitku u kojoj stoji:\n„U ime Vlade Tuzlanskog katona i svoje lično svim aktivnim, umirovljenim policajcima i svim pripadnicima Ministarstva unutrašnjih poslova Tuzlanskog kantona upućujem iskrene čestitke povodom Dana policije Tuzlanskog kantona.\nPred policijskim službenicima su svakodnevno novi izazovi, odgovornosti i zadaće koje samo dobro opremljena, profesionalna i depolitizovana policija može uspješno savladati, a rezultati koje, zajedno sa službenicima drugih institucija za provedbu zakona, službenici policije Tuzlanskog kantona ostvaruju, potvrđuju predanost ovom odgovornom i časnom poslu. Ti rezultati i brojni projekti materijalno – tehničkog opremanja i povećanja stepena policijske spremnosti koje smo do sada realizovali potvrđuju opredijeljenost Vlade TK da vam uvijek i bezuslovno budemo podrška i siguran oslonac.\nPredanost rasvjetljavanju najtežih krivičnih djela, svijetli je primjer marljivosti, čestitosti i istrajnosti policije Tuzlanskog kantona kao garanta lične i materijalne sigurnosti svih građana u Tuzlanskom kantonu. Postignuti rezultati su dokaz, da su pripadnici Ministarstva unutrašnjih poslova Tuzlanskog kantona odlučni i nepokolebljivi u otkrivanju najtežih krivičnih djela, kao i u pronalasku izvršilaca krivičnih djela i njihovoj predaji tužilaštvu i sudovima. Na tim rezultatima, a posebno na rezultatima u borbi protiv korupcije i organiziranog kriminala, vama, službenici policije, ali i službenicima drugih sigurnosnih agencija i pravosudnih institucija, upućujem iskrene čestitke. Uz čestitke, svim pripadnicima policije upućujem i poziv da, sa istim elanom i entuzijazmom nastave čestito, nezavisno i nepristrano raditi svoj posao i u budućnosti. Također, pozivam vas da svakodnevno i u svim prilikama nastavite jačati vašu saradnju sa tužilaštvima. Ta, neraskidiva veza garant je sigurnosti i stabilnosti, te ekonomskog progresa našeg kantona i Bosne i Hercegovine u cjelini.\nOvom prilikom ne smijemo zaboraviti žrtve i zasluge branitelja, među kojima je i velik broj policajaca. Stoga ovu priliku koristim i da svim porodicama poginulih pripadnika policije čestitam ovaj veliki praznik.“\n← U BiH danas pretežno oblačno, moguća kiša\nU četvrtak 6. redovna sjednica Općinskog vijeća Kalesija →\nEKONOMSKA SARADNJA TUZLANSKOG KANTONA I REPUBLIKE KINE\n24/09/2014 Mirza Musanovic 0\nNovu većinu u TK mogu formirati SDP, SBB, NS i SBiH\n19/03/2019 Mirsad Zulic 0\n29/05/2018 Mirsad Zulic 0


Dačić: Neće biti sankcija\n08/11/2019 | 15:27 | Autor: SRNA\nMinistar spoljnih poslova Srbije Ivica Dačić rekao je da Srbija "nema namjeru da ulazi u probleme sa SAD" i da "neće biti sankcija".\nDačić je rekao da je danas u Beogradu direktoru Posebnog odjeljenja Stejt departmenta za sprovođenje sankcija prema Zakonu o suprotstavljanju američkim suparnicima pomoću sankcija Tomasu Zarezckom prenio političku poruku da Beograd "nema šta da krije", ocijenivši da od posjete američkog zvaničnika "nije trebalo praviti spektakl".\nMinistar spoljnih poslova Srbije je dodao i da on nije zadužen za oblast naoružanja i da Zerzecki nije tražio sastanak, dodavši da ga je primio kako bi mu prenio političku poruku.\n- Mi želimo otvoren i transparentan odnos i nemamo šta da krijemo i nemamo namjeru da ulazimo u probleme sa SAD - rekao je Dačić novinarima poslije sastanka sa ministrom spoljnih poslova Indije Subramanjamom Đaišankrom.\nDačić je napomenuo i da je Zarzeckom prenio da Srbija kao vojno neutralna zemlja mora da brine o sebi i nije ograničena na nabavku naoružanja samo s jedne strane.\nOn je istakao i da je razgovor bio veoma korektan i dobar, "da neće biti sankcija" i da će Zerzecki kasnije danas razgovarati sa predstavnicima ministarstva odbrane i finansija Srbije.\nPrema njegovim riječima, Zarzecki, koji je posjetio šezdesetak država, došao je u Srbiju jer je njegov posao da vrši procjenu o sprovođenju američkog zakona.\nPojedini mediji su ranije najavljivali, jer Srbija nabavlja oružje iz Rusije, i mogućnost uvođenja američkih sankcija.\nDačić je napomenuo i da ambasador i šef Misije Srbije pri NATO-u u Briselu Miomir Udovički nije smijenjen, već je opozvan s te dužnosti zbog isteka mandata.\nOn je podsjetio da je ranije govorio da će biti vraćeni svi ambasadori kojima je istakao mandat ili su u penziji.


Dobio sam najviše izbornih utakmica, za 100 godina me niko neće preteći - Istinomer\nDobio sam najviše izbornih utakmica, za 100 godina me niko neće preteći\nPredsednik Srbije o izbornim uspesima. (RTV, 7. 11. 2020. godine)\nTeme / Ocene: Istinitost, Zloupotreba činjenica, Politika\n“Ja nemam, niti mi treba, niti hoću, biti bilo šta, već sam veteran u politici. Najviše sam izbornih utakmica pobedio, teško da će me iko u narednih 50 ili 100 godina preteći. I da budem iskren, sit sam svega.”\nhttps://www.istinomer.rs/izjava/dobio-sam-najvise-izbornih-utakmica-za-100-godina-me-niko-nece-preteci/ 2020-11-11 5 0 Istinomer\nPredsednik Srbije Aleksandar Vučić je, tokom obilaska radova na kovid bolnici u Vojnom kompleksu „Zemun ekonomija“, govoreći o potrebi da se poštuju mere Kriznog štaba, pomenuo da je “veteran u politici” i da je “najviše izbornih utakmica pobedio”. Naglasio je da će ga “teško iko preteći u narednih 50 ili 100 godina”.\nNe precizirajući na koje konkretno izborne utakmice misli i u kom periodu (da li na one u kojima je direktno učestvovao, poput parlamentarnih i predsedničkih, ili je tu uračunao i one na lokalnim izborima na kojima je pobeđivala lista s njegovim imenom), neophodno je prisetiti se rezultata izbora u Srbiji od početka višestranačja 1990. godine.\nVišestruki pobednik na izborima tokom devedesetih godina bio je Slobodan Milošević i njegova Socijalistička partija Srbije.\nNaime, Milošević je na predsedničkim izborima u decembru 1990. dobio ukupno 3.285.799 glasova, a na parlamentarnim njegova stranka osvojila je 2.320.587 glasova (194 mandata).\nDve godine kasnije, na predsedničkim izborima 1992. za Miloševića je glasalo 2.515.047 birača, a na parlamentarnim je SPS dobio najviše glasova od svih ostalih lista – 1.359.086 (101 mandat).\nPotom, 1993. na vanrednim parlamentarnim izborima još jedna izborna pobeda SPS (1.576.287 glasova i 123 mandata).\nNaredni parlamentarni izbori bili su 1997.godine i na njima je lista SPS (na kojoj su bile i Jugoslovenska levica i Nova demokratija) zvanično dobila 1.418.036 glasova (110 mandata).\nDakle, Milošević, odnosno njegova stranka, pobedili su na šest izbora.\nU ovu evidenciju nećemo uračunati izbore za Veće građana Skupštine Savezne Republike Jugoslavije (maj i decembar 1992. i 1996. godine), na kojima je SPS, prema zvaničnim rezultatima, imala većinu glasova (2000. godine Demokratska opozicija Srbije i Vojislav Koštunica osvojili su veći procenat od SPS-a i Miloševića), kao ni lokalne izbore organizovane tokom devedesetih godina.\nNakon Petog oktobra jedino je Boris Tadić dva puta pobedio na predsedničkim izborima, ali njegova Demokratska stranka je samo na jednim parlamentarnim izborima (2008) osvojila većinu glasova (Koalicija „Za evropsku Srbiju“).\nIzabran sam uz najveću podršku u savremenoj istoriji\nS druge strane, Aleksandar Vučić je pod svojim imenom, kao kandidat Srpske radikalne stranke za gradonačelnika Beograda, dva puta gubio izbore. Prvi put 2004. godine u direktnom nadmetanju sa kandidatom Demokratske stranke Nenadom Bogdanovićem (tesno je izgubio u drugom krugu), a drugi put 2008. godine, kada je DS takođe pobedila, a Dragan Đilas izabran za gradonačelnika. Vučić je, doduše, tada bio nadomak ove funkcije, pošto su radikali navodno postigli dogovor sa DSS i SPS o formiranju vlasti u Beogradu na čelu sa Vučićem. Socijalisti su na kraju, ipak, ušli u koaliciju sa DS.\nKao kandidat Srpske napredne stranke za novog gradonačelnika predvodio je 2012. listu te partije na izborima za Skupštinu grada Beograda i ponovo izgubio izbore. Te godine listu SNS na parlamentarnim izborima predvodio je tadašnji predsednik stranke i njen predsednički kandidat Tomislav Nikolić („Pokrenimo Srbiju – Tomislav Nikolić“). Na tim izborima Nikolić je pobedio dotadašnjeg predsednika Srbije Borisa Tadića, a koalicija okupljena oko SNS osvojila je najveći broj glasova.\nNa svakim izborima Vučić dobijao sve više glasova\nDve godine kasnije prvi put je nastupila lista sa Vučićevim imenom. Na vanrednim parlamentarnim izborima u martu 2014. lista “Aleksandar Vučić-Budućnost u koju verujemo” dobila je 1.736.920 glasova (158 mandata). Na narednim, takođe vanrednim, parlamentarnim izborima 2016. godine lista “Aleksandar Vučić – Srbija pobeđuje”, dobila je 1,823,147 glasova (131 mandat).\nPotom, 2017. godine na predsedničkim izborima (iako je u više navrata napominjao da se na njima neće kandidovati) Vučić je već u prvom krugu osvojio 2.012.788 glasova (55,08 odsto).\nA u junu ove godine, na parlamentarnim izborima koje su, između ostalih, bojkotovale članice opozicionog Saveza za Srbiju, lista „Aleksandar Vučić — Za našu decu” dobila je 1.953.998 glasova, odnosno 188 mandata.\nPrema tome, u pitanju su tri pobede na parlamentarnim i jedna na predsedničkim izborima.\nNe manje važno, na izborima 2016, 2017. i 2020. godine Posmatračka misija Crte ustanovila je brojne nepravilnosti, a nakon junskih izbora ocenjeno je da su “ovi parlamentarni izbori najlošiji od 2016. godine od kada Crta posmatra izborne procese i to kako u odnosu na izborni dan, tako i odnosu na period predizborne kampanje”.\n“U svom završnom izveštaju o parlamentarnim izborima 2020. godine, Crta ocenjuje da će i pored toga što su izbori u celini ispunili minimalne demokratske standarde, oni ostaviti negativne posledice po kvalitet demokratije u Srbiji. Iako su izbori sprovedeni u skladu sa zakonom, i nije bilo zakonskih ograničenja za političke aktere da se predstave i komuniciraju sa javnošću, predstavnici listi koje su u prethodnom periodu bili na vlasti imali su nepoštenu prednost i zloupotrebljavali su javne resurse, a birači su ostali uskraćeni za ravnomerno i objektivno informisanje o izbornoj ponudi. Umesto obezbeđivanja široke participacije dijalogom, pribeglo se stvaranju prividnog pluralizma, a klijentelističke prakse, pritisci i zastrašivanja, koji su se javljali i u prethodnim izbornim ciklusima, dodatno su umanjili slobodu izbora.”\nTakođe, Kancelarija OEBS za demokratske institucije i ljudska prava pozvala je vlasti u Srbiji da spreče zloupotrebu državnih resursa tokom predizborne kampanje i pritisak na birače, i da revidiraju birački spisak i povećaju transparentnost finansiranja predizbornih kampanja. ODIHR je, između ostalog, zaključio da je pred izbore bila „zamagljena linija između Vučića i kampanje SNS“.\nPrema tome, uzimajući o obzir sve činjenice – da po broju pobeda na predsedničkim i parlamentarim izborima (za sada) preimućstvo imaju Slobodan Milošević i Socijalistička partija Srbije; da u obzir nisu uzimani izborni rezultati postignuti na saveznim izborima; da nije jasno da li je u svoje trijumfe Vučić ubrojao i glasove dobijene na lokalnim izborima, kao i to da izbori devedesetih, ali i oni organizovani poslednjih godina teško da mogu da budu označeni kao demokratski u punom značenju te reči (o čemu govore izveštaji nezavisnih posmatrača), izjavu predsednika Srbije da je “pobedio u najviše izbornih utakmica” ocenjujemo kao – zloupotrebu činjenica.


Vasić: Imamo šanse i protiv Španije i protiv Kanade – SveVesti.net\nVasić: Imamo šanse i protiv Španije i protiv Kanade\nSrbija će na olimpijskom turniru u Tokiju igrati u grupi u A sa Korejom, Kanadom i Španijom.\n“Koreja, koja košarkaški deluje najslabije, atipičnom igrom za evropske ekipe može da traži svoju šansu. Preostale tri ekipe su dosta ujednačene i sve će zavisiti od toga ko kakav dan ima i na čiju stranu će i sreća prevagnuti. Svaka utakmica će biti na krv i nož i mislim da imamo šanse da dobro prođemo i protiv Španije i Kanade. Možda je prerano o tome pričati, s obzirom da nas čeka mnogo posla pre samog olimpijskog turnira”, ističe krilni centar srpskog tima.\nPrevious Žreb za Australijan open odložen za sutra\nNext Vučić: Od Nemanje Majdova očekujem zlato na Olimpijskim igrama\nUŽIVO (deveti dan Olimpijskih igara): Fantastična Španović u finalu, Nina ostala bez bronze, slede stonoteniseri i košarkašice\nIvana Španović najdužim skokom u kvalifikacijama ide po medalju!\nPoraz hrabre Nine Radovanović čudnim odlukama sudija – Srbija ostala bez bronze u boksu


DžUDO KLUB PANTER NA VISINI ZADATKA :: Semberija INFO ::\nDžUDO KLUB PANTER NA VISINI ZADATKA\nU subotu, 27. februara 2021. godine u Trebinju je održano Prvenstvo Republike Srpske za kadete i mlađe pionire u džudou kao i Memorijalni turnir "Miloš Mrdić" u organizaciji Džudo kluba „Leotar“. Dosadašnji tradicionalni Kup i memorijal posvećen tragično preminulom trebinjskom džudisti ove godine imao je i dodatni takmičarski program – Prvenstvo Republike Srpske za kadete i mlađe pionire.\nGrad Bijeljinu je predstavljao Džudo klub „Panter“ sa tridesetak takmičara. Bijeljinski mali džudisti su ostvarili jako dobar rezultat. U ekipnom plasmanu kadetkinje „Pantera“ su osvojile prvo mjesto, kadeti četvrto, a mlađi pioniri treće mjesto.\nU pojedinačnoj konkurenciji, u odgovarajućim kategorijama kadeti Milan Dobranić, Vanja Macun i Milkica Đurić su osvojili zlatne medalje. Valentina Živanović i Simon Malinović su osvojili srebro, a Nikola Stanojlović, Radoslav Petrović, Milica Đurić i Dajana Radić bronzane medalje.\nSa druge strane, u konkurenciji pionira zlatom su se okitili Maksim Petrović i Strahinja Vučković. Treće pozicije i bronzane medalje su osvojili Vasilije Hrzić, Nikola Nešković i Vera Pavlićević.\nPoslije zvaničnog završetka Prvenstva RS održan je 11. Međunarodni memorijalni turnir "Miloš Mrdić" gdje su džudisti „Pantera“ osvojili četiri zlatne medalje (Milica Hrzić, Jovana Đurić, Vasilije Hrzić i Ivan Čolić) i jednu srebrenu medalju (Slađana Radić).\n- Važno je reći da je prvenstvo ujedno i izborni turnir za gimnazijadu koja će se održati u oktobru ove godine u Kini. Od 16 prvaka, 12 ćemo izabrati da predstavljaju reprezentaciju Republike Srpske na tom takmičenju“, rekao je Ognjen Pavlović, predsjednik Džudo saveza Republike Srpske.


Iran kritikuje sankcije, pregovori u Njujorku\nIranski predsednik rekao je da nove američke sankcije nisu u skladu sa duhom međunarodnih pregovora koji će biti nastavljeni na marginama zasedanja Generalne skupštine UN\nIranski predsednik Hasan Rohani rekao je da nove američke sankcije, uvedene pojedinim iranskim i stranim kompanijama i bankama, nisu konstruktivne i da su u suprotnosti sa duhom pregovora Teherana sa svetskim silama.\nRohani je na konferenciji za novinare u iranskoj prestonici međutim poručio da nije pesimista u pogledu nastavka razgovora i da su Iranci i njihovi lideri ujedinjeni u okviru napora da se reši dugogodišnji spor o iranskom nuklearnom programu.\nSjedinjene Države juče su uvele kaznene mere protiv više iranskih i drugih stranih kompanija, banaka i avionskih kompanija zbog kršenja sankcija protiv Irana, uvedenih zbog spornog nuklerarnog programa. Vašington je saopštio da tim potezom želi da pošalje poruku da sankcije moraju da se poštuju, dok se nastavljaju međunarodni pregovori o njihovom ublažavanju ukoliko Iran pristane da ograniči nuklearne aktivnosti.\nPortparol iranskog ministarstva inostranih poslova, kako prenosi iranska državna novinska agencija IRNA, rekao je da takvi potezi dovode u pitanje ozbiljnost i otvorenost pregovora sa SAD.\nIranski predsednik je međutim naveo da i dalje postoji nada da će biti postignut dogovor do krajnjeg roka, 24 novembra. Učesnici pregovora trebalo bi da se sastanu na marginama zasedanja Generalne skupštine krajem sledećeg meseca u Njujorku.


REGION Ponedeljak, 21. avgust 2017.\nSud pravde u Hagu odbacio zahtev za reviziju presude\nSud pravde još u maju 2016. obavestio Softića da nije agent BiH\nPotrebna odlučnija reakcija vlasti na govor mržnje prema Srbima\nRaspisana poternica za Milošem Marovićem\nPredsedništvo BiH nije donelo odluku da podrže snimanje filma o Gotovini\nUstaški grafit na pravoslavnoj crkvi u Sinju\nPredsedavajući Predsedništva BiH Mladen Ivanić potvrdio je da je Međunarodni sud pravde u Hagu odbacio zahtev za reviziju presude po tužbi BiH protiv Srbije za genocid, zbog spornog legitimeta agenta tužbe BiH Sakiba Softića."MSP neće razmatrati taj slučaj, jer nijedan relevantan organ BiH nije doneo odluku o pokretanju zahteva za reviziju presude", kazao je Ivanić novinarima u Banjaluci.\nOn je rekao da je odluka MSP očekivana, ali da je to i odluka koja ozbiljno podržava dejtonsku BiH, jer je pokazala da niko sam u ime organa BiH ne može donosti bilo kakve odluke.\nIvanić je kazao da je na ovom slučaju radio dugo, temeljno i argumentovano i da je to na kraju urodilo uspehom, ali da nikada nije zloupotrebio žrtve.\nOn je dalje rekao da je slučaj podnošenja zahteva za reviziju presude MSP po tužbi BiH protiv Srbije otvorio neka pitanja, na koja se što pre moraju dati odgovori i pronaći rešenja.\nPredsedavajući Predsedništva BiH je naveo da je ovaj slučaj pokazao da se u BiH više ne može vaninstitucionalno delovati, da nikada više nijedan ne može jednostrao koristiti ime Bosne i Hercegovine.\nPrema njegovim rečima, ovaj slučaj pokazao je i opasnost postojanja paralelizma u institucijama BiH.\nIvanić je naveo da to potvrđuje činjenica da je bošnjački član Predsedništva BiH davao naloge bošnjačkoj ambasadorki u Hagu kako da deluje, da su neovlašteno otvarana pisma koja su njemu bila upućena iz Haga, dodavši da očekuje da se i na te stvari stavi tačka.\n"Pošto sam u pravu, od insistiranja da se stvari vrate u sistem neću odustati", istakao je on, dodavši da je to suštinski princip funkcionisanja dejtonske BiH, koja jedino tako može kako-tako da funkcioniše.\nSvaki drugi pokušaj, dodao je, predstavlja direktni udar na BiH."Paralelne institucije ne smeju da postoje niti se sme dozvoliti vaninstitucionalno delovanje, niti više iko može imati pravo da privatizuje BiH", naglasio je Ivanić.\nPrema njegovim rečima, posle odgovora iz Haga ne može se ponašati kao da se ništa nije desilo, odnosno moraju se dati odgovori o tome ko je delovao vaninstitucionalno.\n"Očekujem od onih koji su to napravili da povuku prvi potez i stvari u BiH vrate u normalu. To pitanje se, pre svega, mora uputiti bošnjačkom članu Predsedištva BiH Bakiru Izetbegoviću", istakao je Ivanić.\nUpitan da li će biti podnete krivične prijave protiv Izetbegovića i Sakiba Softića, predsedavajući Predsedništva BiH je kazao da je to pitanje za nadležne institucije.\nMinistar inostranih poslova BiH Igor Crnadak ocenio je da je ovakva odluka MSP "velika pobeda dejtonske BiH", ocenivši da je ovaj slučaj pokazao da BiH može da funkcioniše samo ako se uvažavaju svi narodi koji žive u ovoj zemlji, ako se odluke donose zajednički i ako su dijalog i međusobno uvažavanje principi odlučivanja, a ne preglasavanje i sila jednog nad drugim ili trećim.\n"Ovo je istovremeno i pobeda prava nad politikom. Ovo je i pobeda činjenica, jer nam je MSP morao reći ono što smo mi tvrdili sedmicama- da nema odluke nadležne institucije o reviziji i ovlašćenju za agenta", kazao je Crnadak.\nPrema njegovim rečima, još nije završena kriza koja je izazvana pokušajem privatizacije institucija, uzurpacijom institucija i pokušajem iznošenja odlučivanja van institucija.\nCrnadak smatra da oni koji u izazvali krizu, pre svega bošnjački član Predsedništva BiH Bakir Izetbegović, treba prvi da povuku poteze i pokažu da su spremni da se ide napred, gledajući ka budućnosti.\nOn je još kazao da je formirana komisija MIP BiH koja će istražiti ko je i zašto otvorio pismo koje je MSP uputio predsedavajućem Predsedništva biH Mladenu Ivaniću.\nŠef BiH diplomatije još je kazao da sudovi treba da nastave da presuđuju za ratne zločine počinjene tokom rata u BiH, bez obzira na kojoj su strani oni počinjeni, da istoričari pišu istoriju, a da političari u BiH nastave dijalog o tome kako da nastave proces pomirenja i približavaju narode u zemji.\nRegistrar MSP obavestio je članove Predsedništva BiH da nadležna tela BiH nisu donela odluku o tome da Sakib Softić ima legitimitet agenta BiH pred tim Sudom.\n"Stoga, ne može se ništa preduzeti u pogledu dokumenta pod nazivom Aplikacija za reviziju Presude od 26. veljače 2007. godine u slučaju primjene Konvencije o sprečavanju i kažnjavanju zločina genocida (BiH protiv Srbije)", navodi se u pismu.\nMeđunarodni sud pravde u Hagu je još krajem maja prošle godine obavestio Sakiba Softića da ga ne smatra agentom Bosne i Hercegovine pred tim sudom, ali je bošnjački član Predsedništva BiH Bakir Izetbegović, uprkos tome, preko Softića, u februaru ove godine pokušao da tom sudu podnese zahtev za reviziju presude po tužbi Sarajeva protiv Srbije za genocid.\nTo proizlazi iz izjave predsednika najvišeg suda UN Ronija Ejbrahama (Ronny Abraham) koju je večeras iz Haga prosleđena agenciji Beta.\nEjbraham je potvrdio da je sud odbio da u postupak uzme zahtev za reviziju upravo stoga što o imenovanju agenta, ni o pokretanju postupka za reviziju, nije dobio nikakvu odluku Predsedništva BiH, kao kolektivnog šefa države.\n"Pismom, datiranim 26. maja 2016, sekretar Suda informisao je Softića da je neophodno novo imenovanje. Sud nije dobio nikakav dokument koji bi potvrdio da je Softić imenovan u svrhu procesa za reviziju presude iz 2007", precizirao je predsednik Međunarodnog suda pravde.\nSoftić je 23. februara ove godine ipak tom sudu predao zahtev za reviziju presude u procesu protiv Srbije, potpisujući se na tom zahtevu kao "agent" BiH.\nPredsednik Suda Ejbraham u današnjoj izjavi citiri pisma predsedavajućeg Predsedništva BiH Mladena Ivanića od 13. jula prošle godine, i ministra inostranih poslova BiH Igora Crnatka od 3. februara 2017, u kojima su obojica naglasila da "ne postoji odluka Predsedništva BiH" o obnavljanju procesa pred Međunarodnim sudom pravde, niti odluka kojom bi Softić, ni bilo ko drugi, bio ovlašćen da bude zastupnik BiH.\n"U svetlu ove očigledne neizvesnosti oko namera BiH u pogledu zahteva za reviziju", Sud je 24. februara od trojice članova Predsedništva BiH zatražio objašnjenje.\nKako predsednik Ejbraham navodi u današnjoj izjavi, srpski član Predsedništva BiH Mladen Ivanić odgovorio je da "nijedna zvanična institucija BiH nije donela odluku da pokrene reviziju".\nHrvatski član Predsedništva BiH Dragan Čović obavestio je Međunarodni sud pravde da "to pitanje nije bilo razmatrano, niti je o njemu odlučivalo Predsedništvo BiH, kolektivni šef države".\nBošnjački član Predsedništva BiH Bakir Izetbegović tvrdio je, međutim, da Softićevo imenovanje za pravnog zastupnika BiH iz 2002. "ostaje važeće i na snazi" i da podnošenje zahteva za reviziju spada u njegov mandat.\n"Sud je pažljivo razmotrio ta pisma. Sud smatra da njihov sadržaj pokazuje da kompetentne vlasti BiH kao države nisu donele nikakvu odluku da zatraže reviziju presude od 26. februara 2007... Sudu, stoga, nije na propisan način pristupljeno u ovoj stvari. U skladu s tim, nikakvo dalje postupanje ne može biti preduzeto u vezi sa zahtevom za reviziju", zaključio je predsednik Međunarodnog suda pravde.\nPresudom iz februara 2007. godine, najviši sud UN utvrdio je da vlasti u Beogradu nisu odgovorne za genocid u Srebrenici, već za to što ga nisu sprečile i počinioce kaznile. Presudom je utvrđeno da je genocidu u Srebrenici počinila Vojska Republike Srpske.\nPotrebna odlučnija reakcija vlasti na erupciju govora mržnje prema Srbima\nU Hrvatskoj je tokom prošle godine došlo do drastičnog porasta netolerancije, govora mržnje i nasilja prema Srbima, kao i rehabilitacije ustaštva, a taj trend nastavljen je i ove godine zbog čega je neophodna odlučnija reakcija vlasti, upozorilo je u Zagrebu Srpsko narodno veće (SNV).\nPredsednik SNV i poslanik Samostalne demokratske srpske stranke (SDSS) u Saboru, Milorad Pupovac upozorio je na "erupciju govora mržnje i poziva na diskriminaciju, antisrpsko raspoloženje" i ocenio da nije reč o izolovanim slučajevima, već o porukama koje su postale sastavni deo javnog prostora.\n"Očekujemo da se ovaj talas i uspostavljeni svet uzme u obzir od onih koji su zaduženi za stabilnost ustavnog poretka", rekao je Pupovac na predstavljanju biltena SNV "Istorijski revizionizam, govor mržnje i nasilje prema Srbima u 2016.".\nPredstavnici SNV i SDSS zabeležili su tokom 2016. godine više od 330 slučajeva nasilja i drugih oblika podsticanja na diskrimnaciju prema Srbima u Hrvatskoj, što je porast od više od 50 odsto u odnosu na 2015. godine, a u stvarnosti je takvih slučajeva još više.\nPupovac je naglasio da Vlada desnog centra premijera Andreja Plenkovića "nije stvorila" govor mržnje, već ga je nasledila od prethodne vlade i objasnio da se posle izbora u jesen prošle godine očekivalo smirivanje situacije, ali da do toga nije došlo.\nTo je, kako je rekao, najbolje vidljivo iz spomen-ploče s ustaškim pozdravom "Za dom spremni" u Jasenovcu i nedavnog marša ultradesničara u centru Zagreba s porukama mržnje.\n"Nedostaje nam javno-politička reakcija na ovo, javno-politički govor koji će biti razumljiv onima koji govore tim jezikom (mržnje)", ocenio je Pupovac.\nOn je ponovio da je SDSS deo vladajuće većine i da podržava aktuelnu vladu, ali i ukazao da je potrebna odlučnija reakcija vlasti na sporne pojave i slučajeve. Što se tiče sporne spomen-ploče u Jasenovcu, Pupovac je naglasio da s nje treba da bude uklonjen sporni ustaški pozdrav ukoliko Vlada ne želi da se ponovi situacija od prošle godine, u vreme vlade Tihomira Oreškovića, kada su predstavnici Srba, Jevreja i antifašista bojkotovali službenu komemoracija jasenovačkim žrtvama.\nSNV je predstavio bilten u kome je navedeno da je samo tokom 2016. zabeležen 331 slučaj etnički motivisanog nasilja, revizije istorijskih događaja, pretnji i govora mržnje protiv Srba u Hrvatskoj, što je značajan porast u odnosu na prethodne godine.\n"Ploča s ustaškim pozdravom 'Za dom spremni' u Jasenovcu, antisrpski skupovi na ulicama hrvatskih gradova, negiranje holokausta i genocida, sve veći broj pretnji poznatijim Srbima i nikad veći broj izjava i postupaka kojima se diskriminšu manjine od strane javnih osoba i političara, samo su neke od pojava koje su obeležile prošlu godinu", istaknuto je u biltenu.\nUz to se posebno navodi govor mržnje u desno orijentisanim medijima, povici na stadionima i mrzilački grafiti na ulicama, ali i verbalni i fizički napadi na članova srpske zajednice.\nPodatke su po prijavama pojedinaca i informacijama objavljenim u medijima prikupili SNV i poslanički klub SDSS-a u Hrvatskom saboru.\nInterpolova kancelarija u Podgorici raspisala je poternicu za Milošem Marovićem, sinom bivšeg visokog državnog funkcionera Svetozara Marovića, kako bi u Crnoj Gori izdržavao zatvorsku kaznu na koju je osuđen zbog malverzacija u poslovima preprodaje opštinskog zemljišta, objavila je Pobjeda.\nMiloš Marović je ranije tražio odlaganje služenja jednogodišnje kazne zbog lečenja u Beogradu, ali je sud u Kotoru odbio taj zahtev.\nU međuvremenu je Marović stekao srpsko državljanstvo i tražio od Crne Gore da zatvorsku kaznu izdržava u Srbiji.\nMinistarstvo pravde je ranije saopštillo da je Marović dužan da kaznu izdržava u Crnoj Gori, te da će u slučaju da bude nedostupan za njim biti raspisana poternica.\nU toj i drugim aferama Budva je oštećena za višemilionski iznos, a među krivima za poslove na štetu opštine su i Milošev otac Svetozar, stric Dragan i dvojica bivših gradonačelnika Budve, Rajko Kuljača i Lazar Rađenović.\nPredsedavajući Predsedništva BiH Mladen Ivanić izjavio je juče da Predsedništvo BiH nije donelo odluku da se resursi Oružanih snaga BiH koriste za snimanje filma o hrvatskom generalu Anti Gotovini.\n"Predsedništvo BiH nije raspravljalo o tome niti je donelo odluku. Ministarstvo odbrane je o tome odlučivalo. Možete pretpostaviti da nisam oduševljen činjenicom da se snima film o Gotovini, ali to je pitanje za Ministarstvo odbrane BiH", rekao je Ivanić novinarima u Sarajevu.\nZamenik ministra odbrane Boris Jerinić (SDS) ranije je potvrdio da su ministarka odbrane Marina Pendeš (HDZ BiH) i načelnik Oružanih snaga BiH Ante Jelača odobrili korišćenje vojne opreme Oružanih snaga BiH za snimanje filma "General", o hrvatskom generalu Anti Gotovini.\n"Bio sam protiv, ali su odluku doneli ministarka i načelnik Oružanih snaga BiH", kazao je Jerinić.\nOn je ocenio da je to sramotan potez, navodeći da Ministarstvo odbrane BiH "pomaže snimanje filma o ratnom zločincu koji je sa svojom vojskom proterao 200 hiljada Srba iz zapadnokrajiških opština".\nMinistarstvo odbrane BiH je za snimanje filma, čiji se jedan deo snima na području Livna, ustupilo topove i kamione Oružanih snaga BiH.\nHrvatski nadležni organi počeli su u sredu ekshumaciju posmrtnih ostataka Srba ubijenih u akciji Oluja 1995. godine, sa mesnog groblja u Šašu u opštini Sunja, na području Sisačko-moslavačke županije, saopšteno je danas.\nEparhija dalmatinska SPC saopštila je u utorak da je na zidu pravoslavne crkve Svetih apostola Petra i Pavla u Sinju u ponedeljak ispisan ustaški pozdrav "Za dom spremni", s proustaškim obeležjima.\nU saopštenju se navodi da to nije prvi put da su na toj crkvi takvi grafiti, što se poslednji put desilo 2010. godine.\n"Eparhija dalmatinska sa žaljenjem konstatuje da se ovakvim, uvredljivim sadržajem grafita šalje negativna poruka lokalnom srpskom stanovništvu u Sinju i šire, ali i mnogo govori o realnom stanju u društvu i položaju manjinskih zajednica u Hrvatskoj", piše u saopštenju.\nTaj slučaj je prijavljen nadležnim organima i u toku je istraga.


LIGA EVROPE U FUDBALU: I Zvezda u nokaut fazi, Keln poražen u Beogradu :: Blog :: Poslovni Svet\nSrpski fudbal imaće dva predstavnika u nokaut fazi Lige Evrope. Beogradski "crveno-beli" su na stadionu "Rajko Mitić" nadigrali nemački Keln sa 1:0 (1:0) i osvojili drugo mesto u grupi H, iza londonskog Arsenala.\nPobedonosni gol za Zvezdu postigao je Slavoljub Srnić u 22. minutu, posle asistencije Milana Rodića.\nZvezda je tako i po drugi put "minimalcem" savladala slavnog bundesligaša, koji, ruku na srce, ove godine preživljava teške trenutke. "Jarčevi" su zakucani za dno tabele prve nemačke lige sa samo tri remija i 11 poraza u prvih 14 kola, što je najgori start nekog kluba u istoriji ovog renomiranog fudbalskog takmičenja.\nSrpski vicešampion pored te dve pobede zabeležio je i tri remija, dva protiv Bate Borisova i sa Arsenalom u Londonu, a jedini poraz doživčljen je na "Marakani" od "tobdžija".\nU šest utakmica grupne faze Zvezda se pokazala kao najtvrđi tim od svih učesnika. Jeste dala samo tri pogotka, ali je i primila gol manje.\nSve su svemu, "crveno-beli" su ostavili bolji utisak od drugog našeg predstavnika, Partizana, koji je takođe zauzeo drugo mesto, u grupi B. U poslednjoj rundi beogradski "crno-beli" su ubedljivo poraženi u Kijevu od Dinama - 4:1 (3:1). Neverovatne greške odbrane srpskog prvaka, koje se ne viđaju ni na niželigaškim terenima, omogućile su Ukrajincima da za samo pola sata igre povedu sa 3:0 i kasnije rutinski privedu meč kraju.\nTako je, posle dugih sušnih godina, što se Crvene zvezde tiče čak i decenija neuspeha na evropskoj sceni, najzad je napravljen pozitivan pomak naših klubova. Zvezda, a pogotovo Partizan, najzad su iskoristili povoljan žreb i ostvarili zapažen uspeh i obezbedili sebi evropsko proleće.\nNisu naši klubovi posebno oduševili dobrom igrom, ali su ostvarili rezultat i sebi tako obezbedili veliki broj bodova na UEFA listi, kao i značajna finansijska sredstva, što je u vremenu teške ekonomske krize u Srbiji itekako bitna stvar.\nNajzaslužniji za uspeh Zvezde je svakako trener Vladan Milojević. Sa skromnim igračkim kadrom ovaj mladi stručnjak uspeo je da napravi uspeh koji se čekao preko dve decenije. Imala su "crveno-beli" ovoga puta i veliku pomoć Fortune, kada u kvalifikacijama protiv ruskog Krasnodara sudije nisu primetile da je lopta posle topovskog šuta Ristića prešla gol-liniju Borjanovog gola za više od pola metra, ali sve je to deo sporta, bezbroj puta su naši klubovi pokradeni na evropskoj sceni, pa je moralo jednom i to da se "vrati".\nDobar posao odradio je i strateg Partizana, Miroslav Đukić. Sa bar duplo lošijim timom nego što je Partizan bio u prošloj sezoni, kada je osvojio "duplu krunu" predvođen ubojitim "Đu-Le" tandemom (Đurđević-Leonardo), Đukić je uspeo da ostvari odličan rezultat.\nZa razliku od Zvezde, Partizan je igrao nešto atraktivniji, efikasniji i lepršaviji fudbal, ali utisak kvari očajna odbrana, koja je "šuplja kao švajcarski sir".\nUžasno drugo poluvreme u Beogradu protiv Kijevljana, kao i prvo u Ukrajini, pokazuju da su "crno-beli" daleko od evropske elite, ali činjenica da su bili bolji od predstavnika bogate Švajcarske, Jang Bojsa i čvrstog albanskog tima Skenderbega, koji je u prethodno izbacio Dinamo iz Zagreba u kvalifikacijama, ipak znači da više nismo ni evropsko fudbalsko dno, nego neka "zlatna sredina" po kvalitetu.\nOba naša kluba su u drugom šeširu po kvalitetu i trebalo bi im mnogo sreće da izvuku neki tim koji mogu da izbace u nokaut fazi.\nMogući protivnici Partizana i Zvezde su gotovo sve sami evropski velikani: Milan, Arsenal, Atalanta, Atletik Bilbao, Atletiko Madrid, Braga, CSKA Moskva, Dinamo Kijev, Lacio, Lajpcig, Lokomotiva Moskva, Viktorija Plzenj, Salcburg, Sporting Lisabon, Viljareal, Zenit.\nOd ovih 16 klubova svakako bi najpoželjniji rivali za srpske predstavnike bili prvak Austrije Salcburg, portugalski predstavnici Braga i Sporting, češki Plzenj, u neku ruku i Lajpcig, zbog neiskustva u evropskim takmičenjima.\nZvezdi bi možda odgovarali i ruski i ukrajinski klubovi, Partizanu nikako.\nFINALNI TURNIR SVETSKE LIGE U VATERPOLU: Srbija u finalu, granitna odbrana protiv Italije PRVA FAZA KOŠARKAŠKE EVROLIGE - 14. KOLO: Novi poraz Zvezde, PAO slavio u Beogradu FINALNI TURNIR SVETSKOG GRAN PRIJA 2017 ZA ODBOJKAŠICE: Srbija u polufinalu protiv Brazila ATP 250 TURNIRI U KINI, ŠENŽEN I ČENGDU: Kiks Viktora, Janko predao Gaskeu zbog povrede PRVA FAZA KOŠARKAŠKE EVROLIGE - 9. KOLO: Efes prejak za umornu Zvezdu Sirija: Treba li svet da strahuje od novog svetskog rata? PRVA FAZA KOŠARKAŠKE EVROLIGE - 12. KOLO: Neverovatan preokret Zvezde u finišu meča u Valensiji ZAVRŠENO PRVENSTVO SRBIJE U VATERPOLU: Partizan odbranio tron, 27. put prvak države PRVA FAZA KOŠARKAŠKE EVROLIGE - 28. KOLO: Novi poraz Zvezde, napad potpuno zakazao ČETVRTFINALNE SERIJE EVROLIGE U KOŠARCI: Zvezda sjajna, CSKA putuje u Berlin na fajnal-for NOVAK ĐOKOVIĆ U FINALU AUSTRALIJEN OPENA: Sve je dobro kad se dobro završi POČELA TENISKA SEZONA 2016, BROJ JEDAN U DOHI: Nemoguća misija Novaka Đokovića KVALIFIKACIJE ZA EP U RUKOMETU: Podvig Srbije, velika pobeda u Rumuniji Poplave u Srbiji - telefoni i žiro-računi za pomoć ugroženima Srpski Masters Rim: Trijumfi Novaka i Nenada


Makron je rekao da bi, da se francuski narod stavio u sličnu situaciju i da je od njih zatraženo da glasaju "za” ili “protiv" članstva u EU, verovatno bi se takođe odlučili da napuste blok.\n"Srednja klasa, radnička klase, a naročito najstariji građani vaše zemlje su odlučili da proteklih decenija nisu imali koristi od članstva u bloku i da im globalizacija nije donela ništa dobro", rekao je Makron za BBC.\nNa pitanje da li je Francuska mogla doneti istu odluku kao i Britanci, Makron je rekao: "Da, verovatno. Da smo bili u sličnom kontekstu, ali naš kontekst je bio veoma različit", dodao je.\nFrancuska, jedna od zemalja osnivača Evropske unije, igra ključnu ulogu u kreiranju evropskih politika. Međutim, u pojedinim regijama ove zemlje postoji očigledno nezadovoljstvo u pogledu buduće politike EU, a naročito kada je reč o imigraciji i izbegličkoj krizi.\nPodsetimo, aktuelni predsednik Francuske Emaulen Makron se, u drugom krugu predsedničkih izbora, takmičio sa partijom Nacionalnog fronta (ekstremno desničarskom partijom), koja je vodila kampanju za ograničenje broja imigranata, koji se trenutno nalaze u Francuskoj i zastupala ideju o napuštanju EU.\nMakron je izjavio da se nada da će tekući pregovori sa Bregzitom sačuvati duboke i prisne odnose između Unije i Ujedinjenog Kraljevstva, ali da će svaki sporazum sa EU "biti po definiciji manje prisan i obostrano koristan nego što je to bio do danas".\nOn je dodao da će Britanija imati poseban odnos sa blokom, kao i da će on biti nešto drugačiji od sporazuma koje sa EU imaju zemlje poput Norveške ili Kanade.


U srpskim sredinama na centralnom Kosovu blizu 6.000 đaka ponovo u svojim klupama – GracanicaOnline.Info\nУ српским срединама на централном Косову близу 6.000 ђака поново у својим клупама\nU srpskim sredinama na centralnom Kosovu blizu 6.000 đaka ponovo u svojim klupama\n1. septembra 2016. 2 min read\nPosle dva i po meseca letenjeg raspusta, blizu šest hiljada đaka sa teritorije centalnog Kosova, danas je ponovo u školskim klupama.\nU svih dvadeset osnovnih, deset srednjih stručnih škola, kao i u predškolskim ustanovama koje na teritoriji centralnog Kosova rade po planu i programu Ministarstva prosvete Republike Srbije, 1. septembra je počela nova školska godina.\n„ Počeli smo na vreme i bez bilo kakvih problema, koji bi mogli da utiču na proces nastave, potvrdio je za GračanicaOnline Samostalni prosvetni savetnik za region centralnog Kosova Dušan Maksimović.\n„Radovi na adaptaciji učionica, u pojedinim školama na teritoriji opštine Gračanica se polako privode kraju, potrudili smo se da zbog toga ne trpe ni deca ni nastava, ukomponovali smo sve, tako da danas nemamo ni jednu školu koja nije otovorena i koja nije počela sa radom“, zaključio je Makismović.\nOŠ „Kralj Milutin“: Iz godine u godini sve više pravaka\nŽamor razdragane dece i roditelja danas se ponovo čuo i u dvorištu Osnovne škole „Kralj Milutin“ u Gračanici, gde je i ove godine najviše prvaka.\n„Ove godine imamo 85 upisanih prvaka, što nas posebno raduje jer smo jedina škola na teritoriji centalnog Kosova koja iz godine u godinu beleži porast broja upisane dece“, kaže direktor škole Vladimir Milkić.\nU školi „Kralj Milutin“ u Gračanici ovu školsku godinu započeće sa 4 nova odeljenja prvog razreda, tri u Gračanici i jednim u isturenom odeljenju u Kišnici.\nZbog velikog broja učenika, a uz saglasnost Ministarstva za obrazovanje Republike Srbije, u ovoj školi će biti otvoreno i treće odeljenje petog razreda, što je, kako nam je rečeno, neophodno zbog boljeg funkcionisanja i organizacije nastave.\nUčenici od drugog do četvrtog razreda Osnovne škole „Kralj Milutin“ u Gračanici, na osnovu dogovora škole i izdavača, dobiće udžbenike koji su ranije naručeni i otplaćivani u ratama.\n„ Udžbenike za učenike od drugog do četvrtog razreda podelićemo sutra, prvacima ćemo ih naručiti posle prvog sastanka sa roditljima, jer nam je neophodan njihov pristanak da li žele da se udžbenici za decu nabave preko škole ili će ih sami kupovati“, rekao je Milkić.\nPrevious Koosvski đaci u školskim klupama\nNext Deci iz Goraždevca dva dana crtaća u bioskopu na otvorenom


Keprom na konferenciji "Marketing u farmaciji" - Marketing Mreža\nKeprom na konferenciji „Marketing u farmaciji“\nNa Farmaceutskom fakultetu u Beogradu u subotu 31.03. biće održana peta konferencija „Marketing u farmaciji“, sa generalnom temom „Farmaceutska delatnost u krizi“, a na ovom stručnom skupu učestvovaće i „Keprom“, saopštila je ova kompanija.\nOvim gestom, kako je saopšteno, „Keprom“ je direktno podržao stručno usavršavanje i unapređenje farmaceutske delatnosti koja je osnova za razvoj struke, ali i čitavog sistema zdravstva. Kompanija „Keprom“ će na konferenciji poslenicima farmaceutske struke predstaviti proizvode iz „PiC Solution“ asortimana medicinskih sredstava. Konferencija je podeljena u tri tematske celine. Prva celina, Ekonomija i farmakoekonomija, pokušaće da pronađe odgovore na pitanja kako da apoteka kao zdravstvena ustanova, u uslovima krize i turbulentnih promena na svetskom tržištu, posluje u skladu sa tržištem i ekonomskim zakonima, i da svojom ponudom bude atraktivna i privuče što veći broj potrošača. Predavanja u panelu 2 predstaviće aktuelnu situaciju u farmaceutskom sektoru Srbije i pravce budućeg razvoja i rada apotekarske delatnosti, dok će panel 3 prikazati koji su to problemi globalizovanog sveta i kako ih prevazići na relaciji industrija – apoteka – pacijent/korisnik, navedeno je.\nSkup će podržati i Farmaceutska komora Srbije i Agencija za lekove i medicinska sredstva Srbije.


STRIJELCI NA NIŠANU Ispaljeno 150 raketa, šteta minimalna | Glas Laktaša - Nezavisni online magazin\nSTRIJELCI NA NIŠANU Ispaljeno 150 raketa, šteta minimalna\n– Za razliku od juče danas se očekuje manje nestabilnosti u atmosferi. Eventualna dejstva se prognoziraju za istočni dio branjenog područja – navode iz “Protivgradne preventive”.\n– Na raspolaganju imamo još 1800 protivgradnih raketa, što će zadovoljiti potrebe ovogodišnje sezone – napominju iz “Protivgradne preventive Republike Srpske”.\nPrethodni tekstU razgovoru sa jerejem Stankom Ćelićem: “Kako siješ tako žanješ!”\nSledeći tekst“MUVOPIČ, TEPALICA, MUVAČ”: Srbi su odgovorili na pitanje – kako se zove “ono za ubijanje muva”


Branko Stamenković - Blic Online\nRaste broj ucena putem interneta u Srbiji. Prevaranti građanima najčešće traže novac i prete da će objaviti na društvenim mrežama njihove privatne poruke i fotografije.\nTužilaštvo za visoko tehnološki kriminal uputilo je policiji hitan zahtev za prikupljanje potrebnih obaveštenja o delovanju pokreta "Levijatan". Ova grupa broji nekoliko muškaraca koji se, kako kažu, zalažu za zaštitu životinja, ali i preko društvenih mreža prete onima koji zlostavljaju životinje da će ih "pronaći" i vratiti im "oko za oko".\nHITNA ISTRAGA Tužilaštvo ispituje slučaj sa golim devojčicama na Fejsbuku\nPolicija je sve dokaze o devijantnom ponašanju devojčica po hitnom postupku prosledila tužilaštvu.\nStamenković: Očekujem završetak istrage o širenju panike\nBeograd - Tužilac za visokotehnološki kriminal Branko Stamenković izjavio je danas da očekuje završetak istražnog postupka protiv troje osumnjičenih za širenje panike na društvenim mrežama na internetu za vreme vanredne situacije tokom nedavnih poplava u Srbiji.\nStamenković: Istraga će pokazati da li ima još odgovornih za paljenje ambasade\nČlan Državnog veća tužilaca Branko Stamenković izjavio je večeras da će istraga za paljenje ambasade 2008. godine u Beogradu, posle protesta "Kosovo je Srbija", pokazati da li još neko osim već procesuiranih treba da bude njom obuhvaćen, ističući da ona nije pokrenuta ni pod čijim pritiskom veća na osnovu prikupljenih dokaza.\nStamenković: Uhapšen član Anonimusa Srbije\nTužilac za visokotehnološki kriminal Branko Stamenković izjavio je večeras da je uhapšena jedna osoba osumnjičena da je član hakerske grupe Anonimusi Srbije koja je poslednjih dana oborila nekoliko sajtova državnih organa.\nStamenković: Nije bilo većih zloupotreba kartica\nTužilac za visokotehnološki kriminal Branko Stamenković izjavio je večeras da u Srbiji nije bilo veće zloupotrebe platnih kartica, već da postoje neki izolovani slučajevi koji se ne mogu dovesti u vezu sa masovnom zloupotrebom i na kojima tužilaštvo i policija rade.\nZbog piraterije 152 presude\nOdeljenje za borbu protiv visokotehnološkog kriminala Višeg javnog tužilaštva u Beogradu počinje da deluje u borbi protiv piraterije kada je broj primeraka autorskih dela veći od 2.000 i ako je nastala šteta veća od milion dinara. Takvih prijava, u poslednjih pet godina, tužilaštvu je podneto 276, a 152 postupka okončana su osuđujućim presudama.


Banka Italije - Wikipedia\nSjedište banke u Rimu\nBanka Italije (it. Banca d'Italia), poznata i kao Bankitalia, jest centralna banka Italije i dio je Evropskog sistema centralnih banaka. Sjedište banke se nalazi u Palazzo Kochu, u italijanskom glavnom gradu Rimu. Trenutni guverner banke je Ignazio Visco, koji je preuzeo funkciju 1. novembra 2011. godine.\nBanka Italije osnovana je 1893. godine, kombinacijom tadašnje tri velike banke u Italiji (nakon skandala sa Banca Romana). Nova centralna banka je prvi put izdala novčanice tokom 1926. Do 1928. godine, bankom je upravljao generalni direktor, a nakon toga zamjenik guvernera, izabran od strane unutrašnje komisije rukovodilaca uz dekret predsjednika Republike Italije a na mandat od sedam godina.\nCommons ima datoteke na temu: Banka Italije\nPreuzeto iz "https://bs.wikipedia.org/w/index.php?title=Banka_Italije&oldid=3252774"\nBankarstvo u Italiji\nOva stranica je posljednji put izmijenjena na datum 3 februar 2021 u 21:31.


U Sali Kulturnog centra Saveza Srba u Temišvaru, u petak 30. juna, održana je svečana Vidovdanska akademija na kojoj su, uz prigodan kulturno-umetnički program, dodeljene vidovdanske povelje i zahvalnice zaslužnim pojedincima i organizacijama. Prisutni su, između ostalih, bili episkop budimski i administrator Eparhije Temišvarske gospodin Lukijan, predsednik SSR Ognjan Krstić, srpski poslanik u Parlamentu Rumunije Slavoljub Adnađ i generalni konzul.\nSavez Srba u Rumuniji od 1993. godine, za izuzetan dugogodišnji doprinos i rezultate u oblasti promovisanja srpske zajednice, razvijanju kulturnih, prosvetnih, duhovnih i privrednih delatnosti, kao i za saradnju i jačanje veza matične države sa Srbima iz Rumunije, dodeljuje Vidovdanske povelje i zahvalnice, zaslužnim pojedincima ili institucijama iz Rumunije. Ovogodišnji dobitnici najviših priznanja SSR, pored zaslužnih dugogodišnjih radnika iz Temišvara i okoline iz oblasti obrazovanja, kulture, novinarstva i duhovnosti (Cvetanka i Manojlo Golub, Ivan Munćan, Ivan Rosić, Svetozar Markov, Majka Evgenija i Velimir Perin – posmrtno), dobili su i Mlađen Cicović, direktor Predstavništva Republike Srpske u Srbiji i Klaudija Bogičević, potpredsednik Županijskog saveta županije Arad.\nPrisutnima su se prigodnim rečima o obeležavanju Vidovdana i simbolike koju ovaj praznik ima u srpskom narodu, obratili generalni konzul, predsednik SSR, O. Krstić i srpski poslanik u Parlamentu Rumunije, S. Adnađ.


Kako kaže naš izvor, Ponoš i njegova supruga su smešteni na Infektivnoj klinici u Beogradu i stabilnog su opšteg stanja.\n- Nisu osećali dobro, a kada su stigli pozitivni rezultati testa zadržani su na Infektvnoj klinici. Njihovo stanje je stabilno - kaže izvor “Blica” blizak Narodnoj stranci Vuka Jeremića.\nNiz javnih ličnosti širom sveta obolelo je od korona virusa, poput britanskog premijera Borisa Džonsona, britanskog prestolonaslednika princa Čarlsa i mnogih drugih.\nDačić o protestu na Andrićevom vencu: Ne smeju na izbore, izgubiće zajedno sa koronom\nVlada Srbije usvojila je na današnjoj sednici Plan smanjenja ambalažnog otpada do 2024. godine, kojim su utvrđeni nacionalni ciljevi upravljanja tim otpadom, odnosno njihovo sakupljanje, ponovno iskorišćavanje i reciklaža.


Tri u jedan: Antiratni protesti u Srbiji - Antikorupcija\nTri u jedan: Antiratni protesti u Srbiji\nRadio Slobodna Evropa / Antikorupcija\nProtestni skup "Stop ratu u Ukrajini" NVO "Žene u crnom" 26.02.2022. u Beogradu (Foto: Miloš Miškov, AA)\nDok ekstremno desničarske organizacije u Srbiji izražavaju otvorenu podršku Rusiji u njenoj agresiji na Ukrajinu, brojne građanske nevladine organizacije u ovoj zemlji organizuju antiratne i proteste solidarnosti sa žrtvama rata u Ukrajini - "Žene u crnom", Inicijativa mladih za ljudska prava, Centar za regionalizam, Građanska akcija Pančevo, Zelena mreža Vojvodine, Helsinški odbor za ljudska prava u Srbiji, Vojvođanski građanski centar, Centar građanskih vrednosti Subotica, Nezavisno društvo novinara Vojvodine, Centar za interkulturnu komunikaciju,... U nastavku dijelovi tri teksta objavljena na portalu Radija Slobodna Evropa.\n‘Žene u crnom’ izrazile solidarnost sa mirovnim pokretima u Rusiji i Ukrajini\nPodrška Ukrajini od strane “Žena u crnom”, Beograd, 5. mart 2022.\nAktivistkinje i aktivisti nevladine antiratne organizacije “Žene u crnom” i građani okupili su se 5. marta u centru Beograda u znak solidarnosti sa žrtvama rata u Ukrajini.\nOkupljeni su nosili poruke “Stop ratu u Ukrajini”, “Solidarnost sa mirovnim pokretima u Rusiji i Ukrajini”, “Dajte šansu miru”.\nAktivistkinja “Žena u crnom” Staša Zajović rekla je za Radio Slobodna Evropa da će se skupovi solidarnosti nastaviti i pozvala na obustavljanje ruske agresije na Ukrajinu.\n“Međunarodna zajednica mora da pojača napore i pritiske na (predsednika Rusije Vladimira) Putina i nadam se da će on odgovarati za zločin protiv mira”, rekla je Zajović.\nOna je dodala i da “Srbija treba jasno da se opredeli protiv ruske agresije”.\nZajović je rekla da ovim skupom “Žene u crnom” izražavaju solidarnost i podršku i sa “ruskim majkama koje ne žele da njihovi sinovi idu u rat”.\nSkup su obezbeđivale jake policijske snage, a na istom mestu članovi grupa Nova komunistička partija Jugoslavije (NKPJ) i Savez komunističke omladine Jugoslavije (SKOJ) razvili su plakat i uzvikivali parole podrške Rusiji.\nOni su nosili zastave SSSR-a, kao i slike Josifa Visarionoviča Staljina.\nDok su Žene u crnom protestovale protiv rata u Ukrajini u tišini, članovi NKPJ su uzvikivali “NATO napolje iz Ukrajine”.\nSkupovi su protekli bez incidenata.\nPodrška iz Beograda građanima Ukrajine, ali i Rusije i Belorusije koji se protive ratu\nUčesnici antiratnog skupa u Beogradu drže ukrajinsku zastavu, 6. mart 2022.\nAktivisti nevladine organizacije Inicijativa mladih za ljudska prava (YIHR) i više stotina građana uputili su podršku građanima Ukrajine na antiratnom skupu u centru Beograda 6. marta.\nNoseći antiratne transparente oni su pozvali na hitnu obustavu ruske invazije na Ukrajinu.\nNa početku skupa jedan od učesnika je spalio pasoš Rusije. Učesnici uzvikuju “Putin nije Rusija” i poruke podrške Ukrajini, a organizovana je i šetnja centralnim beogradskim ulicama.\nKako javlja reporterka RSE, na skupu je takođe razvijena velika zastava Ukrajine.\nPodršku Ukrajini su došli da pruže i Rusi koji žive u Beogradu. Među njima je i Marija, koja je za Radio Slobodna Evropa rekla da je zabrinuta.\n“Svako jutro se budim i gledam vesti u nadi da će rat prestati, ali ovo se ne završava. U Rusiji ovo čak ne sme da se nazove ratom, a jeste”, rekla je ona.\nNa skupu je bio i desno orijentisan Simo Spasić iz Udruženja porodica kidnapovanih i ubijenih na Kosovu, koji uzvikuje parole protiv NATO.\nGrupa od nekoliko nepoznatih muškaraca je razvila rusku zastavu i uzvikivala poruke podrške Rusiji, međutim policija je sprečila približavanje skupu.\nRanije je najavljeno da je cilj skupa podrške Ukrajini da se pruži i podrška građanima Rusije i Belorusije, koji se protive ruskoj invaziji na Ukrajinu.\nSkupu je prisustvovao i deo ruske dijaspore u Srbiji. Dan ranije u saopštenju dostavljenom medijima predstavnici ruske dijaspore u Srbiji su naveli da stoje uz Ukrajinu.\n“Mi, pripadnici ruske dijaspore u Srbiji stojimo uz Ukrajinu i protiv rata i diktature za koje se zalaže Vladimir Putin”, navedeno je u saopštenju, koje je potpisalo više od dvadeset predstavnika ruske dijaspore u Srbiji.\nSkup solidarnosti sa Ukrajinom u Novom Sadu\nNovosadski skup solidarnosti, 6. mart 2022.\nViše od sto građana okupilo se u nedelju (6. marta) na skupu solidarnosti sa Ukrajinom u Novom Sadu.\nOni su se okupili na poziv nekoliko nevladinih organizacija u tom gradu u Vojvodini i poručili su da je iskazivanje solidarnosti nije samo pitanje humanosti, “već i civilizacijski čin, jer napad na Ukrajinu ujedno je i napad na evropske demokratske vrednosti”.\nOkupljeni su nosili zastave Ukrajine, i transparente sa porukama “Ne ratu”, “Stop ruskoj agresiji”, “Smrt fašizmu, sloboda Ukrajini!”.\n“Upozoravamo javnost i da neozbiljan i neodgovoran odnos državnih organa Srbije koji i aktuelni trenutak koriste za političke kalkulacije i podilaženje biračkom telu može skupo koštati i naše građane, i kad je u pitanju dalji proces evrointegracija i kad su u pitanju njihove lične slobode i prava. Klackanje između istoka i zapada zapravo je kockanje sa sudbinom društva i toga svi građani Srbije treba da budu svesni”, naveli su iz koalicije nevladinih organizacija “Građanska Vojvodina”.\nU proglasu koji je pročitao novinar Darko Šper, posebno je naglašeno da “ratnohuškačka medijska propaganda i govor mržnje” društvo drži u stalnoj tenziji.\nAktivisti su upozorili da takvi medijski natpisi “ciljano destabilizuju odnose u postjugoslovenskom prostoru, jer daju krila nacionalističkim politčkim akterima u regionu”.\nOlivera Radovanović iz nevladine Zelene mreže Vojvodine je istakla da se građani moraju suprotstaviti ratu.\n“Nije ovo rat protiv nacista, ovo je rat protiv građana Ukrajine. Dolazim iz porodice koja se borila protiv nacista, sada se napadaju obični građani!”, poručila je ona.\nNa skupu je posebno naglašena solidarnost sa ukrajinskom zajednicom u Vojvodini koja broji približno 5.000 pripadnika.\n“Naša obaveza je i da im pružimo nedvosmislenu podršku. Jer, to je je Vojvodina”, poručeno je sa skupa koji je održan u blizini spomen biste ukrajinskom pesniku, slikaru i borcu za nezavisnost Ukrajine od Ruske Imperije Tarasu Ševčenku u Novom Sadu.\nMiroslav Hočak, potpredsednik Evropskog kongresa Ukrajinaca je podsetio okupljene da je do sada, prema procenama Ujedinjenih nacija više od milion i po Ukrajinca je napustilo svoju zemlju.\n“Pokrenuli smo i humanitarnu akciju u Srbiji, skupljamo hranu i odeću ugroženima. Za ovih nedelju dana je odziv veliki. Zovu nas iz cele Srbije da pitaju kako mogu pomoći”, istakao je on.\n“Građansku Vojvodinu” čine Centar za regionalizam, Građanska akcija Pančevo, Zelena mreža Vojvodine, Helsinški odbor za ljudska prava u Srbiji, Vojvođanski građanski centar, Centar građanskih vrednosti Subotica, Nezavisno društvo novinara Vojvodine i Centar za interkulturnu komunikaciju.\nOznakeAntiratni protesti Srbija


Petar Jeremić protiv dnevnog lista Alo - Savet za štampu\nPetar Jeremić protiv dnevnog lista Alo\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Vlado Mareš, Zlatko Čobović, Nevena Krivokapić, Ljiljana Smajlović, Stojan Marković, Tamara Skrozza, Vera Barišić – Popović, Vera Didanović, Ivana Stjelja i Dragan Đorđević, na sednici održanoj 26.4.2018. godine, većinom glasova donosi\nTekstom “Sprema se rat koji niko neće preživeti?!”, objavljenim 11.aprila 2018. godine, dnevni list “Alo”\n1. prekršio je tačku 2 Odeljka I (Istinitost izveštavanja) Kodeksa novinara Srbije, o obavezi novinara i urednika da prave jasnu razliku između činjenica koje prenose, komentara, pretpostavki i nagađanja,\n2. prekršio je i tačku 1 Odeljka II (Nezavisnost od pritisaka), po kojoj naslov teksta ne sme da bude u suprotnosti sa njegovom suštinom\nČlan Komisije za žalbe Petar Jeremić podneo je žalbu, smatrajući da je, pre svega naslovnim blokom, list, zarad atraktivnosti, obmanuo svoje čitaoce, predstavljajući im nagađanja i pretpostavke kao činjenice i doprineo širenju panike najavljujući početak svetskog rata koji niko neće preživeti. On je naveo da je sam tekst, inače, korektno napisan, te da ni u konstatacijama novinara, ni u izjavama dvojice analitičara nema tvrdnji da će početi rat, kako se sugeriše naslovom. Po mišljenju podnosioca žalbe, „Alo“ je ovakvim izveštavanjem prekršio tačke Kodeksa koje se odnose na to da nagađanje ne sme biti predstavljeno kao činjenica, da novinar ne sme među ljude unositi neopravdan strah, kao i da naslov ne sme biti u suprotnosti sa suštinom teksta.\nVećina članova Komisije zaključila je da naslov teksta ne odgovara njegovoj suštini, odnosno da u tekstu nema nikakvih informacija koje bi opravdale tvrdnje iz naslova da se sprema rat koji niko neće preživeti i da će svet biti uništen za 24 sata. U opremi teksta se, kao činjenice, saopštavaju pretpostavke i nagađanja redakcije, odnosno urednika, koje ne potvrđuju ni sagovornici u samom tekstu. Ovu odluku Komisija je donela sa devet glasova „za“ i jednim „protiv“.\nKomisija, međutim, nije bila saglasna u vezi sa tim da je list prekršio i odredbu Kodeksa koja novinarima zabranjuje da u ljude unose neopravdan strah, pre svega zbog toga što je deo članova Komisija tvrdio da ne postoje nikakvi pokazatelji da je sporni tekst izazvao bilo kakvu paniku ili uznemirenje javnosti.


TUGA KOJA TRAJE u Rožaje: KLANJANA DŽENAZA I OBAVLJEN UKOP RAFETU HUSOVIĆ (foto i video) - IBALKAN\nTUGA KOJA TRAJE u Rožaje: KLANJANA DŽENAZA I OBAVLJEN UKOP RAFETU HUSOVIĆ (foto i video)\nDženaza je klanjana na gradskom trgu u Rožajama, prisustvovali su brojni zvaničnici Vlade Crne Gore, delegacija Turske, ambasadora Turske u Crnoj Gori, i sandžačkih gradova, osnivač Sandžačke demokratske partije Rasim Ljajić, predsednik Stranke demokratske akcije Sandžaka, Sulejman Ugljanin i delegacija opštine Tutin…\nROŽAJE: Crna Gora, Zanimljivosti, vijesti, četvrtak, 11.03.2021…17: 57… TUGA KOJA TRAJE u Rožaje: KLANJANA DŽENAZA I OBAVLJEN UKOP RAFETU HUSOVIĆ (foto i video)\nUz prisustvo rodbine, prijatelja, poštovalaca ličnosti i dijela Rafeta Husovića građana Rožaja i svih sandžačkih opstina, Crne Gore, regiona i Republike Turske, klanjana je dženaza do skora je bio predsjednik Bošnjačke stranke i nekadašnji potpredsjednik Vlade Crne Gore Rafetu Husoviću, koji je nakon bolesti preselio na ahiret u 57. godini života.\nDženaza je klanjana na gradskom trgu u Rožajama, a prisustvovali su brojni zvaničnicici Vlade Crne Gore, delegacija Turske, a koja je danas boravila u Novom Pazaru direktor Direkcije za tursku dijasporu ali i srodne zajednice Abdulah Eren, ambasadora Turske u Crnoj Gori, ali i sandžačkih gradova. Dženazi su prisustvovalii prvi čovjek i to Novog Pazara Nihat Biševac i saradnici, a i osnivač Sandžačke demokratske partije Rasim Ljajić,predsjednik Stranke demokratske akcije Sandžaka , Sulejman Ugljanin i delegacija opštine Tutin.\nDženazu namaz je predvodio reis Islamske zejednice Crne Gore, Rifat ef. Fejzić, koji se i obratio okupljenima, a ispred Republike Turske hatranamu predjsednika Redzepa Tajipa Erdoana pročitala je ambasadorka Turske u Crnoj Gori Songul Ozan.\nČitaj još: Dnevni horoskop za 6. mart 2020. godine…\nPredsjednik Opštine Rožaje, Rahman Husović donio je odluku da se zbog smrti dugogodišnjeg lidera Bošnjačke stranke i bivšeg potpredsjednika Vlade Rafeta Husovića 10. 11. i 12. mart proglase danima žalosti a i u toj opštini.\n“Odlaskom Rafeta Husovića Crna Gora je a izgubila velikog patriotu, vizionara i pacifistu koji je mudrim političkim djelovanjem dao svoj nemerljiv doprinos razvoju savremenog, multietničkog, viševjerskog i multikulturnog crnogorskog društva i države”, navode a to su brojni zvaničnici u hatranama i telegramima saučešća. Hatarnamu porodici Husović i građanima Crne Gore uputili su i to predsednik Republike Turske, Redžep Tajip Erdogan, članovi Vlade Republike Crne Gore, gradonačelnik Novog Pazara, značajne ličnosti i amabasadori u ovoj zemlji i regionu.\n“Svojim angažovanjem i autoritetom dao je značajan svoj doprinos objedinjavanju političkih partija bošnjačkog naroda u jedinstvenu partiju– Bošnjačka Stranka”, naveli su iz BS.\nZa predsednika Bošnjačke stranke izabran je na osnivačkoj skupštini stranke 26. februara 2006. godine, što je jednoglasno potvrđeno i na partijskom kongresu. (S. R.)\nČitaj još: NOVI PAZAR: Protest radnika TK Raška, ni Rasim, ni muftija, ovo ne mogu da riješe, može samo Vučić... (foto i video)\nizvor ibalkan.net / tv novi pazar.rs


NAJVEĆE UČEŠĆE U IZVOZU SRBIJE U PRVA ČETIRI MESECA OVE GODINE IMALA JE VOJVODINA\nNajveće učešće u izvozu Srbije u prva četiri meseca ove godine imao je region Vojvodine - 38,3 odsto, dok je najveće učešće u uvozu imao Beogradski region - 44,8 odsto, pokazali su podaci Republičkog zavoda za statistiku (RZS).\nNajveće učešće u uvozu, posle Beogradskog regiona, imao je Region Vojvodine - 31,2 odsto, Region Šumadije i Zapadne Srbije - 12,4 odsto, Region Južne i Istočne Srbije - 7,8 odsto, a oko 3,8 odsto uvoza je nerazvrstano po teritorijama.\nTo znači da vlasnici robe, po carinskom zakonu, mogu biti proizvođači, korisnici, izvoznici ili uvoznici robe i tu činjenicu treba imati u vidu prilikom tumačenja podataka po regionima.\nNa primer, uvoz nafte i gasa, najvećim delom se obuhvata u regionima Vojvodine i Beograda, a to su energenti za ukupnu teritoriju Srbije, naveo je RZS.\nPrema odsecima Standardne međunarodne trgovinske klasifikacije u izvozu najveće učešće imali su žitarice i proizvodi od njih sa 295 miliona dolara, električne mašine i aparati - 249 miliona, obojeni metali - 226 miliona, gvožđe i čelik - 166 miliona i odevni predmeti i pribor za odevanje - 153 miliona.\nOdsek nerazvrstana roba, u koji se sada uključuje i ona na carinskom skladištu, učešće u ukupnom uvozu sa 6,4 odsto.


Tropiko bend oduševio dame za Osmi mart : Nadlanu.com\nObjavljeno 9. mar 2022. / 10:48:31\nJuče je održan spektakularni koncert Tropiko benda povodom Dana žena ispred BIG FASHION Parka na Paliluli. Gradska opština Palilula je ovim lepim povodom poklonila damama besplatan koncert jednog od najpoznatijih beogradskih sastava koji je jučerašnjim nastupom opravdao sva očekivanja organizatora i publike.\nHarizmatični frontmen i pevač benda, Aleksandar Cvetković Sale, obratio se brojnim prisutnim medijskim ekipama, gde je između ostalog govorio o Danu žena, kako on doživljava ovaj praznik, poklonima koje tom prilikom poklanja dragim damama, a otkrio je i da je poklonom iznenadio i svoju doskorašnju suprugu Jovanu.\nSjajna energija benda zagrejala je sve prisutne od prvog tona najvećeg hita Tropiko benda, a ovacije publike i poruke podrške i čestitke koje je frontmen benda tokom čitavog koncerta upućivao damama, obeležili su jučerašnje veče.\nBend je i ovom prilikom najavio da će uskoro izdati novi album ali i da će velikim koncertom na jesen proslaviti svoj veliki jubilej - dvadeset godina uspešnog postojanja na muzičkoj sceni.\nOvaj scensko-muzički spektakl, uprkos hladnom vremenu, posetilo je nekoliko hiljada sugrađana koji su uživali u dvočasovnom izvođenju najvećih hitova popularnog benda.\nbesplatan koncertBIG FASHION Parkdan ženaosmi martpalilulatropiko bend


Reporteri bez granica: Neefikasnost države u ispunjavanju pravde podstiče počinioce zločina\nMilan Nešić | 07. sep 2020.\n“Neefikasnost države u zadovoljavanju pravde podstiče počinioce takvih zločina”, reakcija je Pavola Salaja zvaničnika nevladine organizacije Reporteri bez granica zaduženog za Evropsku uniju i Zapadni Balkan, povodom ukidanja prvostepene presude za ubistvo Slavka Ćuruvije i vraćanja tog procesa na početak.\nSalaj je u pisanoj izjavi za Glas Amerike podvukao da odluka Apelacionog suda u Beogradu predstavlja značajnu prepreku za slobodu medija u Srbiji.\n“Duboko je zabrinjavajuće što 21 godina od ubistva nije bila dovoljna da Srbija osudi ubice novinara i tako započne borbu protiv nekažnjivosti zločina počinjenih nad novinarima. Štaviše, poništavanje presude izlaže srpske novinare, koji su izloženi redovnim fizičkim napadima, novim neizvesnostima“, rekao je Pavol Salaj za Glas Amerike.\nOdluka o ukidanju prvostepene presude za ubistvo Slavka Ćuruvije, novinara i vlasnika listova „Dnevni telegraf“ i „Nedeljni telegraf“ i „Evropljanin“ naložio da se suđenje ponovi, objavljeno je na sajtu Apelacionog suda u Beogradu.\n„Naime, uvođenjem NN lica u izreku presude, a koje je, prema utvrđenju prvostepenog suda, učestvovalo u radnji izvršenja krivičnog dela zajedno sa okrivljenima i to kao neposredni izvršilac i dodavanjem novih radnji okrivljenima Radonjiću, Kuraku i Romiću, prvostepeni sud je, kada je reč o načinu izvršenja krivičnog dela, značajno izmenio činjenično stanje koje je po sopstvenoj oceni utvrdio, u odnosu na činjenično stanje opisano u optužnici.\nZastupnica odbrane: Prihvaćene sve žalbe\nZora Dobričanin Nikodinović, zastupnica odbrane, izjavila je da je Apelacioni sud prihvatio sve žalbene navode odbrane u predmetu za ubistvo novinara Slavka Ćuruvije.\n“Koliko vidim iz objavljene odluke na portalu Apelacionog suda, Apelacioni sud je prihvatio sve žalbene navode odbrane. Ništa tu ne bih dodala”, rekla je Dobričanin Nikodinović za Betu.\nZora Dobričanin Nikodinović na tom suđenju brani nekadašnjeg šefa beogradskog centra Državne bezbednosti Milana Radonjića i oficira nekadašnje Državne bezbednosti Ratka Romića.\n„Razočarani smo činjenicom da Apelaciono veće nije otvorilo pretres po onim pitanjima koja smatra spornim i, tek nakon razmatranja dokaza, donelo presudu. Pošto nemamo uvid u sve razloge zbog kojih je doneta ovakva odluka, to jest ,čija žalba je usvojena, ne znamo ni kako će izgledati ponovoljeno suđenje. Odnosno da li će se glavni pretres ponoviti samo po pitanju izvršioca, odnosno uvođenja NN lica, što bi značilo da ne mora da se ponavlja celo suđenje, ili je reč o još nekim aspektima koji moraju biti obuhvaćeni ponovnim suđenjem“, rekao je Matić za Glas Amerike.\nMatić je rekao da komisija koju predvodi očekuje da sud bude mnogo efikasniji nego što je to bio do donošenja prvostepene presude.\n„Nadziraćemo proces kako bi mogli da izvestimo o svakoj mogućoj opstrukciji, kojih je bilo puno u istrazi, a potom i za vreme samog prvostepenog procesa“, zaključio je Matić.\nSlavko Ćuruvija, novinar, osnivač i izdavač listova „Nedeljni telegraf“ i „Dnevni telegraf“ i „Evropljanin“, ubijen je 11. aprila 1999. godine u Beogradu ispred ulaza u svoj stan, tokom NATO intervencije u Srbiji sukoba sa vlašću Slobodana Miloševića zbog neslaganja oko izveštavanja o ratu na Kosovu.\nVučić govorio o suđenju za ubistvo Slavka Ćuruvije\nOdbrana: Država je zakonito i kroz institucije rešila slučaj Slavka Ćuruvije krajem devedesetih\nReporteri bez granica Suđenje za ubistvo Slavka Ćuruvije\n← Matić o ukidanju presude za ubistvo Ćuruvije: Moguća nova agonija u odugovlačenju postupka i novi pad u rangiranju medijskih sloboda\nAdvokat Ćuruvijine dece: Očekujem otklanjanje nedostataka i osuđujuću presudu →


Šta bi se desilo kad bi sve žene na jedan dan prestale da rade? – The PRESTIGE\nNajmlađa milionerka “častila” zaposlene bonusom i avio-kartama prije sat10 najbogatijih Rusa postalo još bogatije prije satMračne prognoze trećeg najvećeg špeditera o haosu sa prevozom robe prije satPut oko svijeta kruzerom: Svi kontinenti i preko 150 destinacija prije satInvestitori u SAD ulažu u državne obveznice zaštićene od inflacije prije satTwitter izgubio više od pola milijarde dolara u tri mjeseca prije 20 minutaOvo su najveće naftne i gasne kompanije na svijetu prije 31 minutaTesla danas vrijedi više 9 najvećih svjetskih proizvođača auta zajedno prije 2 satiMicrosoft ostvario neto dobit od preko 20 milijardi dolara prije 2 satiBitcoin potonuo ispod 60.000 dolara prije 2 sati\nSvijet 08.03.2017. dan žena, SAD, štrajk\nU znak obilježavanja 8. marta, Međunarodnog dana žena, širom Sjedinjenih Američkih Država biće organizovan štrajk u okviru kampanje „Dan bez žene“, kako bi podstakli žene da se na jedan dan uzdrže od plaćenog i neplaćenog rada i šopinga i da u znak solidarnosti nose crveno\nGlavni cilj ovog događaja je naglašavanje vitalne uloge koju žene imaju kako u globalnoj, tako i u kućnoj ekonomiji. Iako je još rano za procjenu uticaja koji ovaj pokret ima na društvo i ekonomiju SAD-a, “Centar za američki progres” (CAP) je napravio projekciju koja pokazuje podatak da ukoliko bi sve zaposlene žene na jedan dan, simbolično 8. marta, otišle sa posla, to bi koštalo SAD 21 milijardu dolara.\nKako bi došli do tog broja, analitičari su koristili podatke BDP-a, iznosa prosječne plate žena i broja sati na poslu. Tako su došli do podatka da žene godišnje doprinose američkom BDP-u sa 7,6 triliona dolara, a kada bi on obuhvatao i neplaćeni rad proveden u obavljanju kućnih poslova, BDP Sjedinjenih Država bi porastao za čak 26 odsto.\nSvi ovi rezultati se u manjoj ili većoj mjeri mogu preslikati i na većinu zemalja u svijetu, pa ostaje samo da se zapitamo: kakav bi efekat izazvalo kada bi sve žene na svijetu, njih oko 3,7 milijardi, samo na jedan dan bojkotovale sve svoje poslove i obaveze?


Alatmania - Mi nudimo više - O firmi\nPozdravljamo vas na sajtu Alat Manie\nNaša firma posluje od 2002. godine. Počeli smo u malom butiku 3×3 m2 na pijaci gde smo prodavali bicikla i rezervne delove za Tomos motore.\nZahvaljujući kontinualnom razvoju i modernizaciji danas očekujemo naše poštovane kupce u prodajnom prostoru od 500 m2 sa više od 15.000 artikala.\nZbog toga smo otvorili našu online prodavnicu Alat Mania koju želimo da vodi sa istom odlučnošću i maksimalnom obraćanjem a sve pažnjom sa ciljem\nda što više potrošača može da nam se obrati sa poverenjem i da kupuje po povoljnoj ceni.\nBavimo se predstavništvom više vodećih brendova na tržištu kao na primer Makita, Metabo, Bosch, Echo, DeWalt, Oleo-Mac, Unior, Högert, Fiskars, Oregon, Villager...\nFilozofija naše firme:\nTemelj dugoročnog uspeha su zadovoljni kupci. Zbog ovoga u našoj specijalizovanoj prodavnici stavljamo akcenat na to da kupac dobije odgovarajuću tehničku podršku\nprilikom kupovine i da donese pravu odluku.Nama je još važnije da sa našim klijentima stvorimo dugoročnu i dobru poslovnu saradnju, što će postati zaista važno i za klijenta u slučaju nekog problema .\nU ovom slučaju mi ćemo sve uraditi u cilju pronalaženja najbržeg i najoptimalnijeg rešenja za obe strane za dati problem.\nZbog ovoga dajemo garanciju i preuzimamo odgovornost za proizvode kupljene kod nas jer je za nas najvažnije poverenje naših kupaca.


Na konferenciji SOS Dječijih sela BiH promovirani rezultati „Programa osnaživanja i zapošljavanja mladih“ – SOS – Dječija sela BiH\nNa konferenciji SOS Dječijih sela BiH promovirani rezultati „Programa osnaživanja i zapošljavanja mladih“\nNa Konferenciji SOS...\nNa jučerašnjoj konferenciji SOS Dječijih sela BiH održanoj u hotelu Ibis objavljeni su rezultati trogodišnjih aktivnosti socio-ekonomskog osnaživanja mladih, koje su provođene kroz Program za mlade – YES Centar. Najavljena je i dalja provedba YEEP projekta (Youth Empowerment Enabling Prospects) u oblasti podrške zapošljavanju mladih ljudi iz najosjetljivijih kategorija društva u zemljama Balkana. Oba projekta su finansirana od Ministarstva za saradnju i ekonomski razvoj Savezne Republike Njemačke, s ciljem da doprinesu poboljšanju životnih uslova mladih iz alternativne brige i mladih u socijalnoj potrebi, kako bi se osamostalili i bili sposobni dugoročno brinuti o sebi.\nDok je Program za mlade – YES Centar bio fokusiran na mlade iz Bosne i Hercegovine, aktivnosti koje će se realizirati u naredne tri godine obuhvataju 1.600 mladih ljudi zemalja Balkana, iz Bosne i Hercegovine, Albanije, Srbije, Makedonije i Kosova. Nacionalne asocijacije organizacije SOS Dječija sela u ovim zemljama, na ovaj način žele poboljšati izglede zapošljavanja i aktivnog učešća na tržištu rada za 1.600 mladih iz alternativne brige i mladih u socijalnoj potrebi u zemljama Balkana, te u proces uključiti i predstavnike lokalne uprave i administracije, biznisa, organizacije civilnog društva, pružatelje socijalnih usluga, zavode za zapošljavanje.\nUz ovakav pristup, u protekle tri godine Program za mlade – YES Centar je, između ostalog, imao 402 korisnika, te osigurao da 87 mladih osoba prođe kroz edukaciju o preduzetništvu i da njih 29 razvije poslovni plan, a da u konačnici 25 mladih dobije grantove za pokretanje vlastitih biznisa. Za mlade koji nisu izrazili želju za samozapošljavanjem je osiguran niz različitih edukacija, što je rezultiralo sa upošljavanjem 111 mladih osoba, praksu ili sezonske poslove je obavilo njih 67, a treninge stručnog osposobljavanja je prošla 51 mlada osoba.\nU naredne tri godine – YEEP projekat će svoj primarni cilj postići razvijanjem kapaciteta lokalnih partnerskih organizacija, primjenom sveobuhvatne metodologije i nastavnog plana i program za društveno-ekonomsku integraciju mladih ciljne grupe, kao i zagovaranjem za prava mladih iz alternativne brige i mladih koji se nalaze u socijalnoj potrebi. Saradnjom sa donositeljima odluka predstavićemo moguće strategije za poboljšanje stanja za mlade iz alternativne brige i one u stanju socijalne potrebe.


Vlada RS za rješavanje izbjegličkih pitanja izdvojila 6,3 miliona KM\nNaslovna/Politika/Vlada RS za rješavanje izbjegličkih pitanja izdvojila 6,3 miliona KM\nBANJALUKA – Vlada Republike Srpske usvojila je danas, na 14. sjednici održanoj u Banjaluci, Program rješavanja problema raseljenih lica, povratnika i izbjeglica za 2019. godinu, kojim se raspoređuju sredstva u iznosu od 6,3 miliona KM.\nProgramom je predviđena pomoć obnovi stambenih jedinica, infrastrukture, komunalnih i vjerskih objekata, obezbjeđenju svih vidova alternativnog smještaja, zdravstvenog osiguranja za porodice izbjeglica, raseljenih lica i povratnika, ako nisu osigurane po nekom drugom osnovu, navodi se u saopštenju Biroa Vlade za odnose sa javnošću.\nPredviđeno je pružanje pomoći ekonomskoj podršci u procesu integracije, odnosno reintegracije, realizaciji zajedničkih projekata udruživanjem sredstava u Fond za povratak BiH i podršci mjerama migracione politike.\nSredstva se raspoređuju po jedinicama lokalne samouprave za interno raseljena lica, kao i za povratak u Srpsku i Federaciju BiH (FBiH).\nOsnovni cilj utvrđen Programom je omogućavanje ostvarivanja prava izbjeglica, raseljenih i povratnika iz Aneksa sedam Dejtonskog mirovnog sporazuma, Revidirane Strategije za njegovo sprovođenje i prava utvrđena Zakonom o raseljenim licima, povratnicima i izbjeglicama u Republiku Srpsku.\nBanjaluka BiH fond izbjeglice pomoć povratak Vlada RS\nDodik: Mladi SNSD najorganizovaniji\nRaspisan međunarodni konkurs za budući kongresni centar\n“JESTE SITNICA, ALI POKAZUJE NEMAR VLASTI” Stanivuković organizovao akciju u centru i obećao da tu NEĆE STATI (VIDEO)


Lovačko udruženje "Niš" - Niš - ISTORIJAT\nPrvi tragovi okupljanja lovaca i početka organizovanog lovstva u Nišu datiraju iz 1895. god. (po nekim navodima 1 893. g.), osnivanjem prvog Niškog Lovačkog kluba. Uz još dva prva lovačka kluba u Kragujevcu i Beogradu, osnovan je i Savez lovačkih udruženja Kraljevine Srbije sa sedištem u Beogradu, na prvom skupu lovaca koji je 1896. godine održanom u Brzanu. Tada je za počasnog predsednika Lovačkog saveza imenovan kralj Milan Obrenović, kao strastveni poklonik lova i lovstva. Ubrzo je donet i prvi Zakon o lovstvu (16. jula 1898. god), upravo u Nišu a potpisao ga je kralj Aleksandar Obrenović.\nOd tada do danas, Lovačko udrženje "Niš" predstavlja ozbiljno udruženje gradjana, koje okuplja lovce i uspešno se brine o divljači u lovištu "Nišava" koje se prostire na površini od ukupno 59.424 ha, a od toga je 44.000 ha lovno - produktivne površine. Trenutno broji oko 900 aktivnih članova, podeljenih u 6 revira i 78 sekcija, struktura članstva je mešovitog uzrasta i pola.\nLovačko udruženje "Niš" poseduje zgradu u samom centru grada, gde je smeštena stručna služba i u kojoj se održavaju sednice Skupštine i Upravnog odbora. Takođe, gazduje fazanerijom "Vinik", koja predstavlja značajan izvor prihoda. Stručna služba je opremljena sa dva terenska vozila Lada Niva i motociklima, za što lakši obilazak terena, dok se u prostorijama nalazi najnovija kancelarijska oprema.\nU toku godine Udruženje organizuje više manifestacija, kao što su proslava lovačke slave Sv.Jevstatije, "Lovačka zabava", "Šakalijada u Gornjoj Vrežini" i "Sabor lovaca u Leskoviku".


Oglas: 14401 od 21296\nHiša samostojna Beograd, Savski Venac, Dedinje, Cena: 4.000,00 €\nIzvanredna kuca u mirnom kraju na 2 etaze. U prvom nivou dnevni boravak, kuhinja, trpezarija i toalet sa mokrim cvorom. Na spratu 4 spavace sobe od kojih 2 imaju terasu, a jedna je sa svojim kupatilom, veliko kupatilo sa djakuzijem i radna soba.\nOva kuca nije zona, a moguce je parkiranje i u zajednickom parkingu sa komsijom za 3 vozila. Useljiva od 01. februara 2018 god\nHiša samostojna Beograd, Savski Venac, Dedinje (Krupanjska)


Položen kamen temeljac za fabriku za preradu voća u Arilju | Ambasada Madarske u\nKezdőlap / Položen kamen temeljac za fabriku za preradu voća u Arilju\n"Rezultat će biti izvoz koncentrata koji nastaje kao produkt prerade industrijske maline i drugog voća", rekao je Nedimović.\n"Sledeće lokacije koje zajedno napadamo su Merošina, Bojnik, Koceljeva... videćemo gde ćemo završiti. Daću sve od sebe da sredstva iz Mađarske usmerimo prema Srbiji, neka se ne ljute naši susedi", rekao je Nedimović.\n"Prerada je spas jer generiše kooperante, da imate siguran plasman i da se unapred znaju stvari. Kad nema prerade, vi prodajete sirovinu onoliko koliko može da primi neko tržište, što je neizvesno, a kad imate prerađivačke kapacitete, onda su ti ugovori mnogo sigurniji", rekao je Nedimović.\n"Ja se nadam da će ovakve stvari biti spas, ne samo ovde, nego i u drugim prostorima Srbije", rekao je Nedomivić i dodao da smatra da je njegov posao da se bavi prinosima na njivama, ali i prodajom onoga što je proizvedeno.\n"Više se držimo Vojvodine kada je reč o ulaganju, jer Vojvodinu daleko bolje poznajemo od ostalih krajeva Srbije. Sada kada vidimo dorbrodišlicu u celoj Srbiji, stvari se menjaju", rekao je Mađar.\n"Nadam se da ćemo se do kraja ove godine ponovo okupiti ovde, da kada bude krenula proizvodnja, probamo prve proizvode", rekao je Stanić.


Predstavljeni prioriteti novog Savjeta ministara\n12.01.2012. / 14:40\nSARAJEVO, Ekonomsko jačanje, rast standarda i razvoj, evropske integracije, bezbjednost i zdravlje građana te zaštita i očuvanje okoline biće prioriteti u radu budućeg Savjeta ministara BiH, najavio je Vjekoslav Bevanda, kojeg je Predsjedništvo imenovalo za predsjedavajućeg Savjeta ministara.\nPredstavljajući u Predstavničkom domu Parlamentarne skupštine BiH svoj politički program, Bevanda je istakao da se, svjestan svih otežavajućih okolnosti, kandidature prihvatio kao posebnog izazova i mogućnosti da se prekine negativan politički tok koji erodira dosad postignute uspjehe u izgradnji BiH.\n“Na sreću, budućem predsjedavajućem ali i članovima Savjeta ministara BiH ne treba puno vremena za istraživanje, definisanje i profilisanje programa rada – potrebno je samo nastaviti strateškim pravcem koji je utvrdio prethodni sastav Savjeta ministara pod vođstvom Nikole Špirića”, rekao je Bevanda.\nPrema njegovim riječima, novi Savjet ministara treba da nastavi započetim putem evropskih integracija, jedinog puta koji BiH vodi u bolju budućnost.\n“Vjerujemo da je nakon perioda dominacije političkog nadmudrivanja sazrelo vrijeme da, uz uvažavanje svih naših posebnosti, na osnovu očiglednih zajedničkih interesa krenemo u stvaranje uslova za naš ekonomski i socijalni razvoj, jačanje demokratskih procesa, mira, bezbjednosti, zdravlja i sreće ljudi”, naglasio je Bevanda.\nOn je ocijenio da je samo koordinisanim i posvećenim djelovanjem cjelokupnog Savjeta ministara moguće u vremenu koje slijedi BiH učiniti boljom, bogatijom i uspješnijom zemljom za sva tri njena konstitutivna naroda, njene manjinske narode i sve građane.\nZa uspjeh Savjeta ministara, dodao je, neophodna je kontinuirana i bliska saradnja sa Parlamentarnom skupštinom BiH.\nU Predstavničkom domu otvorena je rasprava o Bevandinom ekspozeu, nakon čega poslanici treba da se izjasne o odluci Predsjedništva BiH o njegovom imenovanju za predsjedavajućeg Savjeta ministara BiH. Srna\nTagovi: predsjednistvoprioritetisavjet ministara bihvjekoslav bevanda


Procenat poskupljenja još nepoznat\nBEOGRAD - Vlada Srbije će u ponedeljak doneti konačnu odluku koliki će biti procenat poskupljenja električne energije i kakav će tarifni sistem Elektroprivreda Srbije primenjivati prilikom naplate struje od 1. jula.\nKori Udovički, ministar energetike i stručnjaci EPS-a, kako saznajemo, rade konačne analize kolika će biti cena kilovat-časa po zonama potrošnje, "zelenoj", "plavoj" i "crvenoj", koje će se i po novom načinu obračuna sigurno primenjivati.\nZa sada je sigurno da će EPS naplaćivati fiksni trošak, koji će najverovatnije iznositi 75 dinara, i koji će plaćati svi potrošači koji nemaju ugrađen automatski osigurač. Dakle, biće ukinuta angažovana snaga, a uvedena pretplata.\nOno što nadležni i novi ministar obećavaju potrošačima jeste da će novim načinom naplate električne energije računi sigurno biti jasniji od dosadašnjih. Prema rečima ministra Udovički, Vlada Srbije je predvidela da se ugroženim potrošačima, koji će teško podneti poskupljenje, pomogne tako što će socijalno ugroženi biti identifikovani da bi im se dodelili bonovi kojima će moći da plate određenu količinu utrošenih kilovat-sati.\nMeđutim, za sada se ne zna ko će podneti teret "benifita", da li će to na sebe preuzeti Ministarstvo finansija, Ministarstvo za socijalno staranje ili lokalna samouprava, ali je sigurno da bi tako nešto najteže podnela Elektroprivreda Srbije.\nDakle, za penzionere koji imaju nizak prosek primanja, a koji su od nadležnih identifikovani kao socijalno ugroženi, biće sprovedeni programi pomoći za plaćanje računa za struju. Procena je da će takvim potrošačima Ministarstvo i EPS mesečno određivati koliko će dobiti bonova za struju.\nKako kaže ministar, plan je da se pre zime pomogne i onima koji loše stoje materijalno, racionalno troše struju i nemaju načina da se preorijentišu na alternativne načine grejanja. Takođe, plan je da se ubrza priključenje na toplovode svih domaćinstava koja imaju takve mogućnosti i koja će dobiti šansu otplate priključka na rate.


► Mogerini: Ako Balkan ne uđe u EU, zažalićemo za nekoliko godina\nOdlazeća šefica diplomatije Evropske unije (EU) Federika Mogerini pozvala je EU da zadrži snažno prisustvo na Zapadnom Balkanu u cilju ostvarivanja jasnog interesa uvođenja celog Balkana u EU.\n"Ubeđena sam da ćemo, ako to ne uradimo, zažaliti već za nekoliko godina", rekla je Federika Mogerini, preneo je danas Glas Amerike (Voice of America - VOA).\n"Imamo jasan interes da uvedemo ceo Balkan u EU. Svi znamo da je to dugačak, komplikovan, uvek interesantan i živahan proces koji će zahtevati dosta vremena, rešavanje problema i mnogo političke predanosti sa svih strana i odlučnosti", rekla je Mogerinijeva.\n"Isto važi za ceo Balkan. Biće nam potrebni hrabrost, liderstvo i upornost, kao i da tamo zadržimo snažno konstantno prisustvo, što znači svakog pojedinačnog dana", naglasila je visoka predstavnica EU za spoljnu politiku i bezbednost.\n"Na prvom mesto to je pomirenje. Ovo je jedino mesto gde se proširenje vraća na početne vrednosti izgradnje EU, a to je stvaranje mira tamo gde je bio rat", navela je Mogerinijeva.\n"Tu je i pitanje ekonomskog razvoja, trgovine, socijalnog razvoja, bezbednosti. Od toga će dobro imati ne samo Balkan već svi mi. Nama je to potrebno. EU je to potrebno", dodala je Federika Mogerini.\nPrema njenim rečima, vreme je da se uz "mudrost i upornost načini sledeći korak ka ujedinjenju evropske porodice".\nDodala je da EU ostavlja u "dobrim rukama" i ocenila da je Žozep Borel, koji je imenovan za novog šefa diplomatije EU, odličan ministar i da se nada da će biti i odličan visoki predstavnik EU.


Na Ponikvama i veliki avioni, Mihajlović: “Zainteresovane i low-cost kompanije” – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nNa Ponikvama i veliki avioni, Mihajlović: “Zainteresovane i low-cost kompanije”\nUlaganje u razvoj aerodroma Ponikve kod Užica počeće 2021. godine, a biće uloženo između 5 i 10 miliona eura kako bi taj aerodrom mogao da primi i veće avione, najavila je potpredsednica vlade i ministarka građevinarstva Zorana Mihajlović.\n“Postoji i interesovanje za borski i novosadski aerodrom (da budu prebačeni u nadležnost Aerodroma Srbije) i to je sada na razgovorima”, dodala je Mihajlović.\n“Imamo zainteresovanost low-cost aviokompanija da lete sa Morave. Naš cilj je da stvorimo infrastrukturu na tim aerodromima. Na niškom aerodromu ove godine počinju radovi na izgradnji novog tornja, kao što ćemo raditi i novi toranj na beogradskom aerodromu”, kazala je ministarka.\n“Postojeća pista gde nam sleću manji avioni će ostati, ali će se raditi još jedna pista kako bi na nju mogli da slete veliki i kargo avioni”, naglasila je Mihajlović.


Za podršku omladincima 65.000 KM - mojKontakt portal - Radio Televizija Kontakt\nZa podršku omladincima 65.000 KM\nBy Bojan Hrstić / 30. 01. 2019.\nGrad će za rad omladinskih organizacija ove godine izdvojiti 65.000 KM, a sredstva će biti usmjerena za mnogobrojne projekte u oblasti omladinskog organizovanja.\nPrema gradskim propisima, za ova sredstva moći će aplicirati 31 organizacija upisana u Omladinski registar.\nU Odjeljenju za obrazovanje, zdravstvo, omladinu i sport rekli su da će od ukupnog iznosa 45.000 KM biti izdvojeno za sufinansiranje projekata omladinskih i organizacija za mlade putem javnog poziva iz oblasti koje su definisane u skladu sa Zakonom o omladinskom organizovanju.\n“Sufinansiranje daje mogućnost svim zainteresovanim organizacijama koje ispunjavaju propisane zakonske uslove da predlože projekte, u cilju realizacije omladinske politike, a tiču se rješavanja problema mladih i zadovoljavanja njihovih potreba”, kazali su u ovom odjeljenju, koje i raspisuje javni poziv za sufinansiranje projekata omladinskih organizacija i organizacija za mlade.\nDodali su da grad sufinansira i pojedinačne programske aktvinosti omladinskih i organizacija za mlade u iznosima od 500 do 2.000 KM.\n“Ova sredstva, u ukupnom iznosu od 10.000 KM, i ove godine biće dodijeljena na osnovu dostavljenih zahtjeva organizacija, koje takođe razmatra komisija u skladu s važećim pravilnikom”, kazali su u resornom odjeljenju.\nZa rad Omladinskog savjeta u ovoj godini predviđeno je 8.000 KM, a resorno odjeljenje je planiralo i 2.000 KM za jednokratne novčane pomoći za mlade od 15 do 30 godina.\nAkcioni plan sufinansiranja omladinskih aktivnosti naći će se pred odbornicima na zasjedanju zakazanom za 6. februar.\nZavršena nova sportska dvorana u Banjaluci\nUskoro u Banjaluci potpisivanje ugovora “Srbijagasa” i “Gasprometa”


Katastarska parcela — Vikipedija, slobodna enciklopedija\nKatastarska parcela ili čestica je osnovna katastarska teritorijalna jedinica i predstavlja deo zemljišta u katastarskoj opštini određen granicom i označen jedinstvenim brojem, na kome postoji pravo svojine.\nKatastarska parcela označava se brojem parcele i nazivom katastarske opštine kojoj pripada. Položaj i oblik svake katastarske parcele prikazuje se na planovima, a ostali podaci koji se odnose na parcelu upisuju se u katastarski operat.\nU izabranim gradovima su osnovne teritorijalne jedinice urbanističke granice koje su karakterizirane funkcionalnom iskorištenošću većinom objekata. U ostalim opštinama su osnovne katastarske teritorijalne jedinice naseljski lokaliteti koji sadrže samo izgrađene naseljske delove katastralne opštine. Sastavljene su od skupa objekta uključujući i teren za organizaciju i potrebe naselja i uzajamno su odvojeni neizgrađenim površinama ili granicama katastralnog zemljišta.\nZakon o državnom premeru i katastru („Službeni glasnik Republike Srbije“, broj 72/09)\nPreuzeto iz „https://sr.wikipedia.org/w/index.php?title=Катастарска_парцела&oldid=20921215”\nOva stranica je poslednji put uređena na datum 28. septembar 2018. u 03:07 č.